qundao/data-zh-poetry huggingface dataset:
出龙湾之东阿
作者：刘炳
朝代：明
体裁：七言绝句

行李萧条出凤城，乡闾渐远不胜情。客舟今夜寒桥泊，肠断江声作雨声。
出龙湾之东阿
作者：刘炳
朝代：明

行李萧条出凤城，乡闾渐远不胜情。客舟今夜寒桥泊，肠断江流作雨声。
刘生
作者：刘炳
朝代：明
体裁：乐府曲辞

健儿如马驹，堕地便有千里足。平生忠与孝，拳拳惟佩服。烈女不自媒，美女原韫椟。岂无匡济心，四海作霖雨。命左与时违，长啸还乡里。
别京邑之东阿
作者：刘炳
朝代：明
体裁：古风

前年别乡闾，今年出京邑。悠悠去江汉，杳杳事行役。所惧心志违，况此风波急。乌啼枫树烟，雁下芦洲夕。回首望长安，苍茫寸心失。
前旌操
作者：刘炳
朝代：明
体裁：琴操

同舟幸济兮予岂无咎，前旌丧原兮盗莫之究。仰叩天兮青青，俯呼地兮冥冥。尔由我死兮竟没身于无罪，予敢爱生兮致淑德于无旌。呜呼兮已舆尸于故国，誓甘执鞭兮九京。
十二月四日寿云涛兄
作者：刘炳
朝代：明
体裁：七言律诗

霜清绀宇列文星，梅沁香云护短屏。肝胆一生悬古剑，乾坤双鬓老浮萍。梦连汉苑春迷蝶，心折韩窗夜醉萤。赢得东风一樽酒，长歌烂熳宿寒厅。
卜算子·春晚
作者：刘炳
朝代：明

帘幕楝花寒，啼鴂催春去。芳草天涯绿渐迷，烟树无重数。老骥蝢长缨，犹忆云霄路。流水孤村独掩门，白日东风暮。
卜算子·春晚
作者：刘炳
朝代：明
体裁：词

帘幕楝花寒，啼鴂催春去。芳草天涯绿渐迷，烟树无重数。老骥顿长缨，犹忆云霄路。流水孤村独掩门，白发东风暮。
双桐生空井
作者：刘炳
朝代：明
体裁：乐府曲辞

井上双梧桐，秋风易摇落。绿叶堕鸣珰，清阴捲重幄。纹甃生旅葵，银瓶响空索。疏枝覆乌台，交柯临凤阁。美人矜容仪，照影伤今昨。铅华逐波逝，欢赏随年薄。行客攀辘轳，哀声隔帘箔。
吊故侄
作者：刘炳
朝代：明
体裁：七言律诗

一身去国苦流离，壮志无成亦数奇。疠鬼有灵终殄贼，吴师赍恨未鞭尸。波连落日羁魂泣，冢断秋风马鬣悲。几度白蘋洲渚暮，老怀酸涩泪如丝。
吊晋安将军歌
作者：刘炳
朝代：明
体裁：古风

荔枝城头花簇簇，王孙不归春水绿。黄金台前烟草荒，伤心独倚青云哭。泪洒銮江江倒流，楚魂暮咽枫林秋。蕉黄绿醑湘竹语，岘山石断行人愁。信陵门下簪缨会，珠履筵前几人在。军中击鼓夜不眠，珠翠成行鸣剑佩。王孙王孙真贵人，落笔龙蛇惊鬼神。千金散士马蹄尽，铁甲昼卧双麒麟。桑柘阴阴连大路，野市书声晚当户。部曲悽凉白发稀，甘棠犹指将军树。玉凫金雁漆灯残，化鹤千年何日还。有酒谁浇赵州土，碧血化雨苔斑斑。王孙王孙不可招，仰天击碎青桐瑶。寸心何处写哀素，江上年年生暮潮。
吊晋安将军歌
作者：刘炳
朝代：明

荔枝城头花簇簇，王孙不归春水绿。黄金台前烟草荒，伤心独倚青云哭。泪洒銮江江倒流，楚魂暮咽枫林秋。蕉黄醑绿湘竹语，岘山石断行人愁。信陵门下簪缨会，珠履筵前几人在。军中击鼓夜不眠，珠翠成行鸣剑佩。王孙王孙真贵人，落笔龙蛇惊鬼神。千金散士马蹄尽，铁甲昼卧双麒麟。桑柘阴阴连大路，野市书声晚当户。部曲凄凉白发稀，甘棠犹指将军树。玉凫金雁漆灯残，化鹤千年何日还。有酒谁浇赵州土，碧血化雨苔斑斑。王孙王孙不可招，仰天击碎青桐瑶。寸心何处写哀素，江上年年生暮潮。
吊杞上人
作者：刘炳
朝代：明
体裁：七言律诗

重来湖上吊山僧，泪落东风忆葛藤。江海有诗传慧可，业林无法继卢能。草深方丈迷春屐，尘暗袈裟掩暮灯。因忆沔阳钱太守，芭蕉亭上赋诗曾。
同云
作者：刘炳
朝代：明
体裁：乐府曲辞

同云四翳，零雨其滂。虎啸谷风，凤鸣朝阳。吕望归周，尹挚佐汤。仲父齐霸，诸葛汉昌。气以类感，道由义彰。功济九有，千载之光。
同周伯宁连榻剧谈悲歌有感
作者：刘炳
朝代：明

醉来拔剑斫珊瑚，懒向侯门更曳裾。夜半闻鸡眠不着，草堂秋雨读《阴符》。漂零书剑愧无成，日夜秋风白发生。倘得黄金三万两，肯将筹策让陈平。
同周伯宁连榻剧谈悲歌有感·其一
作者：刘炳
朝代：明

醉来拔剑斫珊瑚，懒向侯门更曳裾。夜半闻鸡眠不着，草堂秋雨读《阴符》。
同陈伯宁连榻剧谈悲歌有感·其一
作者：刘炳
朝代：明
体裁：七言绝句

醉来拔剑斫珊瑚，懒向侯门更曳裾。夜半闻鸡眠不著，草堂秋雨读《阴符》。
同陈伯宁连榻剧谈悲歌有感·其二
作者：刘炳
朝代：明
体裁：七言绝句

漂零书剑愧无成，日夜秋风白发生。倘得黄金三万两，肯将筹策让陈平。
听雨堂为安成周氏赋
作者：刘炳
朝代：明

中年迫宦游，邈若胡与越。悠悠烟树遥，杳杳关河绝。况兹风雨夕，坐惜鸿雁隔。篪埙宁共理，孤灯耿还灭。怀宝重经济，括囊贵明哲。何时对床眠，慰此肠内热。
听雨堂为安成周氏赋
作者：刘炳
朝代：明
体裁：古风

中年迫宦游，邈若胡与越。悠悠烟树遥，杳杳关河绝。况兹风雨夕，坐想鸿雁隔。篪埙宁共理，孤灯耿还灭。怀宝重经济，括囊贵明哲。何时对床眠，慰此肠内热。
呈西平侯沐公
作者：刘炳
朝代：明
体裁：七言律诗

股肱竭力定皇都，开国功成与众殊。玉带朱缨持虎节，翠支金钺护龙车。秦关柱石风云会，汉室山河日月扶。惭愧腐儒无补报，得从门下曳长裾。
呈西平侯沐都督西征
作者：刘炳
朝代：明
体裁：七言律诗

西土凭陵久不宾，诏书五道出将军。龙光烛剑销边䘲，虎气扬旌压阵云。周庙昔闻方叔颂，汉廷今见贰师勋。春风三月莺花禁，归骑笙歌奏凯闻。
呈西平侯沐都督西征
作者：刘炳
朝代：明

西域凭陵久不宾，诏书五道出将军。龙光烛剑销边祲，虎气扬旌压阵云。周庙昔闻方叔颂，汉廷今见贰师勋。春风三月莺花禁，归骑笙歌奏凯闻。
和九日韵寄朱见中·其一
作者：刘炳
朝代：明
体裁：七言律诗

野树荒台带晚阴，昔年歌舞忆登临。桃花纨扇西风冷，蔓草铜驼夕露深。旧梦青云连馆阁，多情华发老山林。江南庾信伤秋倦，疏雨檐栊怯暮砧。
和九日韵寄朱见中·其二
作者：刘炳
朝代：明
体裁：七言律诗

忆从天上宴黄花，乌帽秋欹鬓影斜。宣赐宫壶香注蚁，醉簪綵笔墨涂鸦。云连雉尾开金阙，日射鸾舆引翠华。退食从容休沐早，短屏惊雨梦还家。
和都督冯公韵
作者：刘炳
朝代：明
体裁：七言律诗

凤城宫阙倚苍山，虎卫旌旗拂画阑。辇路霜清梅破腊，御沟波暖柳欺寒。青云每愧班超笔，华发应惭贡禹冠。未信壮怀浑寂寞，锦衣鞍马出长安。
咸阳怀古
作者：刘炳
朝代：明
体裁：七言律诗

势踞崤函百二雄，阿房楼阁镇当中。坑儒硎谷灰才黑，系颈咸阳火已红。蛇断血腥空大泽，龙成宝气已新丰。秦功汉业今何处，落日沉西渭水东。
咸阳怀古
作者：刘炳
朝代：明

势踞崤函百二雄，阿房楼阁镇当中。坑儒硎谷灰才黑，系颈咸阳火已红。蛇断血腥空大泽，龙成宝气纪新丰。秦功汉业今何处，落日沉西渭水东。
哀三良同周伯宁赋
作者：刘炳
朝代：明
体裁：古风

为臣既委质，一死讵所辞。况兹三良贤，捐躯视如归。伤哉秦氏惑，殉葬非圣仪。维时百职事，谠议无良规。死者百世义，生者千载悲。
哀傅子初
作者：刘炳
朝代：明

柴门对青山，茅屋俯流水。伊吾夜无眠，寒灯堕红蕊。声名一朝振，车马动闾里。书台凄暮烟，过客犹仰止。
哀叶楚庭
作者：刘炳
朝代：明

船头酒百壶，船尾书百册。闲骑桃花马，醉弄西湖月。狂吟卷秋涛，声撼扶桑折。沧海无还期，哀魂楚云结。
哀方方壶
作者：刘炳
朝代：明

蓬莱五云宫，金粉饰椒壁。醉时卧氍毹，酒醒洒墨汁。傲世双眼高，鬼谷白云湿。玉堂寄书来，落月梦相忆。野鹤吊孤松，衰萤照荒陌。
哀蒋师文（易）
作者：刘炳
朝代：明

道南万书楼，文藻冠闽土。早起揭文安，子史深汲古。束帛贲丘园，高卧守环堵。便便五经腹，皓首心自苦。
哀赵子常
作者：刘炳
朝代：明

晨樵歙山青，暮汲歙水渌。闭户动一纪，守道不干禄。平生《春秋传》，疑义如割竹。哀哉青城翁，心丧三年哭。
哀辛好礼（敬）
作者：刘炳
朝代：明

王风委蔓草，《大雅》何微茫。嗟哉逮梁宋，孰能继虞唐。鸾凤著文彩，云汉昭天章。九原不可作，悲风摧栋梁。
哀高季迪
作者：刘炳
朝代：明

阖闾门前树，鸟啼华月圆。诗吟倚楼上，午鼓未成眠。翠袖添雕鸭，乌丝写粉笺。每怀经济念，鸾镜感芳年。
哀黄季伦
作者：刘炳
朝代：明

折节委荣宠，顿将生死齐。秋荷补坏衲，空林旅幽凄。悬灯礼绣佛，清斋烹露葵。虎溪流古月，自与远公期。
墓草寄斯贞侄
作者：刘炳
朝代：明
体裁：七言绝句

江上飞花处处新，春山啼鸟似呼人。可怜爱酒无虚日，忘却刘伶墓草青。
墨池谣简钱本初
作者：刘炳
朝代：明
体裁：古风

夫书未可易言也，鸟迹既兆，蝌蚪出焉。天雨粟而鬼魅泣，河图出而龙马传。八卦画而结绳解，三才著而文明宣。漆书汗简去古益剥落，鲁鱼亥豕读者穷磨研。汤铭商彝仿佛款识在，秦封石鼓但见锁纽连。六经多舛误。去圣逾千年。仓颉莫可考，史籍何茫然。李斯程邈更古制，篆里分草如云烟。王次仲氏作楷法，趋时简易随方圆。蔡邕梦神授八法，钟梁张李尤精专。中间作者不可数，太令小令声名绝今古。何天经地纬而山峙川融，亦玉振金声而龙翔凤翥。草字贵尊严，真字贵风度。大字贵结密，小字贵宽裕。乐毅论、太史箴，笔力殊正直，严严乎忠臣烈士之心。告誓文、曹娥碑，其容何庄敬，肃肃乎孝子顺孙之仪。孤雁赋、逍遥篇，兴趣托高远，出尘拔俗何翩翩。洛神赋、画像赞，姿仪特闲雅，恭肃庄矜谁敢犯。是皆见义以成文，非独擅场而觞滥。欧虞褚薛柳与颜，方驾并轨何桓桓。米蔡苏黄尚妩媚，赵松雪公真杰出。大书特书勒金石，清苦平生非一日。昆山春早凤雏鸣，溟渤霜寒海青出。前辈落落如晨星，慨古闭门芳草生。年来此事知者少，隐几看云数归鸟。庭树迎秋落叶凉，墨池经雨苍苔绕。钱郎一年相别多，过我颜色如春和。临池刀笔已豹变，满纸墨汁翻鲸波。燕子日长休懒惰，莫向清风北窗卧。有鸟不鸣，一鸣惊人。有鸟不蜚，一蜚冲天。后生可畏未可量也，一羽云霄期勉旃。
壶中天慢
作者：刘炳
朝代：明

年少疏狂，儗晞发扶桑，濯缨旸谷。北适幽燕东通越，争道中原逐鹿。抗节登车，悲歌倚剑，太华青如粟。闻鸡中夜，秦庭曾有人哭。谁忆万里关山，尘凝箭羽，慷慨嗟髀肉。白发青衫归故里，多少泥涂之辱。却羡渊明，休官彭泽，三径连松菊。迎门稚子，残书老砚茅屋。
壶中天慢·感怀
作者：刘炳
朝代：明
体裁：词

年少疏狂，拟晞发扶桑，濯缨旸谷。北适幽燕东适楚，争道中原逐鹿。抗节登车，悲歌倚剑，太华青如粟。闻鸡中夜，秦庭曾有人哭。谁忆万里关山，尘凝箭羽，慷慨嗟髀肉。白发青衫归故里，多少泥涂之辱。却羡渊明，休官彭泽，三径连松菊。迎门稚子，残书老砚茅屋。
夜直呈翰林诸友
作者：刘炳
朝代：明
体裁：五言律诗

中使传金钥，严兵戒紫扉。月高旂影直，风急漏声微。鹊倦惊龙烛，萤閒缀凤帏。不眠瞻北斗，拜舞敢迟违。
夜直呈翰林诸友
作者：刘炳
朝代：明

中使传金钥，严兵戒紫扉。月高旗影直，风急漏声微。鹊倦惊龙烛，萤閒缀凤帏。不眠瞻北斗，拜舞敢迟违。
大梁行
作者：刘炳
朝代：明
体裁：古风

大梁繁华全盛日，宫阙浮天耀桃李。魏国山河十万兵，信陵宾客三千履。上苑春晴花覆阑，斗鸡走马事金鞍。银烛填街美人过，紫盖凌云公子还。五侯七贵行人避，吐胆倾肝论意气。朱亥能移晋鄙兵，侯嬴自执夷门辔。回首英雄非昔时，辇路人稀秋草迷。旧游歌舞今何处，日落狐狸当树啼。
大梁行
作者：刘炳
朝代：明

大梁繁华全盛日，宫阙浮天耀桃李。魏国山河十万兵，信陵宾客三千履。上苑春晴花覆阑，斗鸡走马事金鞍。银烛填街美人过，紫盖凌云公子还。五侯七贵行人避，吐胆倾肝论意气。朱亥能移晋鄙兵，侯嬴自执夷门辔。回首英雄非昔昨，辇路人稀秋草迷。旧游歌舞今何处，落日狐狸当树啼。
奉天门进膳
作者：刘炳
朝代：明
体裁：七言绝句

江上风高未授衣，金沟杨柳得秋迟。不因宫宴糕糜粥，客里重阳总不知。
姑苏怀古
作者：刘炳
朝代：明
体裁：七言律诗

城枕姑苏笠泽西，垂虹桥接草烟迷。阖闾老墓腾金虎，西子残池失水犀。抉目树荒群鹿走，捧心台废乱鸦啼。馆娃香径歌游处，响屧廊空落燕泥。
娥皇庙
作者：刘炳
朝代：明

南狩軿车六辔摧，娥皇遗庙俨江隈。绣蟠日月双龙冕，翠嵌云霞九凤钗。眉黯苍梧迷径袜，泪封斑竹锁妆台。祗怜父老犹存敬，伏腊称臣拨篆灰。
娥皇庙
作者：刘炳
朝代：明
体裁：七言律诗

南狩軿车六辔摧，娥皇遗庙俨江隈。绣蟠日月双龙冕，翠嵌云霞九凤钗。眉黯苍梧迷径袜，泪封斑竹锁妆台。秪怜父老犹存敬，伏腊称臣拨篆灰。
官果
作者：刘炳
朝代：明

每蒙明主念微臣，官果频颁品味新。敕遣翠罂分紫署，恩传玉食下丹宸。蜜脾甘沁蔷薇露，骆乳香浮茉莉春。头白文园多病在，愧无词赋气凌云。
宫果
作者：刘炳
朝代：明
体裁：七言律诗

每蒙明主念微臣，宫果频颁品味新。敕遗翠罂分紫署，恩传玉食下丹宸。蜜脾甘沁蔷薇露，骆乳香浮茉莉春。头白文园多病在，愧无词赋气凌云。
宿浔阳
作者：刘炳
朝代：明
体裁：古风

浔阳城头秋雁啼，霜寒木落江霏霏。孤舟晚泊日当酉，缆系石桥杨柳矶。庾楼基废迷烟树，犹记楼船争战处。草店萧条野客酟，女墙依旧官军戍。逝水滔滔送落晖，繁华云变不胜题。当年司马青衫泪，翠袖琵琶梦已非。
宿浔阳
作者：刘炳
朝代：明

浔阳城头秋雁啼，霜寒木落红霏霏。孤舟晚泊日当酉，缆系石桥杨柳矶。庾楼基废迷烟树，犹记楼船争战处。草店萧条野客沽，女墙依旧官军戍。逝水滔滔送落晖，繁华云变不胜题。当年司马青衫泪，翠袖琵琶梦已非。
宿黄州城下怀苏仙
作者：刘炳
朝代：明
体裁：古风

五云宫阙芙蓉苑，烛衬金莲赐宫宴。翰林风月紫薇花，锦袍犀带黄金砚。一朝迁谪来黄州，满头风雪寒飕飕。蹇驴破帽秃双鬓，儿啼妻怒声啾啾。瓶无储粟家四壁，斗酒谁换乌貂裘。饥肠一字不堪煮，清苦占断人间秋。独倚竹楼题短句，酒入五肠肝胆露。自揎布袖捲天风，绕壁龙蛇起烟雾。九重忽报天恩来，寒谷得暖阳春回。黄封御宴赐颜色，贺客门迎车马排。朱轮皂盖五花诰，赤霄白日登蓬莱。人生得失有如此，覆手为云翻手雨。我因登眺抚江城，历历东坡旧游处。临登吊古不胜悲，落日沧波白鸟飞。金马玉堂天上梦，茶烟禅榻鬓如丝。
宿黄州城下怀苏仙
作者：刘炳
朝代：明

五云宫阙芙蓉苑，烛衬金莲赐宫宴。翰林风月紫薇花，锦袍犀带黄金砚。一朝迁谪来黄州，满头风雪寒飕飕。蹇驴破帽秃双鬓，儿啼妻怒声啾啾。瓶无储粟家四壁，斗酒谁换乌貂裘。饥肠一字不堪煮，清苦占断人间秋。独倚竹楼题短句，酒入五肠肝胆露。自揎布袖捲天风，绕壁龙蛇起烟雾。九重忽报天恩来，寒谷得暖阳春回。黄封御宴赐颜色，贺客门迎车马排。朱轮皂盖五花诰，赤霄白日登蓬莱。人生得失有如此，覆手为云翻手雨。我因登眺抚江城，历历东坡旧游处。临高吊古不胜悲，落日沧波白鸟飞。金马玉堂天上梦，茶烟禅榻鬓如丝。
寄子升必昭昆季
作者：刘炳
朝代：明
体裁：五言律诗

乌石山头路，秋风已送凉。野桥苔浸碧，云碓稻舂黄。扇影摇衣桁，书声出草堂。惠连无俗事，垂钓濯沧浪。
寄徐宗周兼柬杨焕文阮宗泰
作者：刘炳
朝代：明
体裁：古风

李家池头去年别，大风扬沙天欲雪。赠我鲤鱼三十腮，杨柳穿来带寒血。今年八月芝山楼，我欲少住君不留。蹇驴落日冒秋暑，鬓丝汗溢黄尘流。近过阮公茅屋底，说君沉疴几不起。九月十月方离床，强健近来差可喜。相望片云巍石山，来往每嫌消息艰。斯文凋谢少知己，恨不连墙相往还。却忆少年从义日，闻鸡不眠追祖逖。杀敌风吹宝剑腥，打围雪压雕鞍湿。诸葛曾怀汉室忧，包胥亦有秦庭泣。投老相看海日清，夙昔患难同离情。归来庐井有桑梓，拜扫邱墓除榛荆。传家书在晚还读，负郭田深春自耕。爱君窗前修竹大，听雨何时对床卧。却扶藜杖过杨兄，使酒怕渠时骂坐。气略颇与常人殊，天经地轨谈《阴符》。凰冈溪头懒垂钓，未央殿前思上书。功名定有国士报，肝胆好将民瘼苏。黄金之台一千尺，白日横飞虎生翼。吕望八十方致身，五十富贵朱买臣。时来勋业自有待，岂得甘作渔撨人。
寄徐宗周兼柬杨焕文阮宗泰
作者：刘炳
朝代：明

李家池头去年别，大风扬沙天欲雪。赠我鲤鱼三十腮，杨柳穿来带寒血。今年八月芝山楼，我欲少住君不留。蹇驴落日冒秋暑，鬓丝汗溢黄尘流。近过阮公茅屋底，说君沉痾几不起。九月十日方离床，强健近来差可喜。相望片云危石山，来往每嫌消息艰。斯文凋谢少知己，恨不连墙相往还。却忆少年从义日，闻鸡不眠追祖逖。杀敌风吹宝剑腥，打围雪压雕鞍湿。诸葛曾怀汉室忧，包胥亦有秦庭泣。投老相看海岳清，夙昔患难同离情。归来庐井有桑梓，拜扫丘墓除榛荆。传家书在晚还读，负郭田深春自耕。爱君窗前脩竹大，听雨何时对床卧。却扶藜杖过杨兄，使酒怕渠时骂坐。气略颇与常人殊，天经地轨谈《阴符》。黄冈溪头懒垂钓，未央殿前思上书。功名定有国士报，肝胆好将民瘼苏。黄金之台一千尺，白日横飞虎生翼。吕望八十方致身，五十富贵朱买臣。时来勋业自有待，岂得甘作渔樵人。
寄徐彦亨有怀操公琬先生
作者：刘炳
朝代：明

故家文藻独遗芳，乔木阴阴覆短墙。草压山营迷虎旅，楼遗宸翰秘龙章。芸翻蠹影书帷静，竹映鹅群墨沼香。访戴真成风致在，梦怀风雨旧连床。天马秋高压楚墟，碧溪晴树晚萦纡。书声连屋闻弦诵，山色当窗列画图。治县已闻蝗避去，解官曾有犊留无。百年耆旧多零落，白发相看愧故吾。
寄徐彦亨有怀操公琬先生·其一
作者：刘炳
朝代：明
体裁：七言律诗

故家文藻独遗芳，乔木阴阴覆短墙。草压山营迷虎旅，楼遗宸翰秘龙章。芸翻蠹影书帷静，竹映鹅群墨沼香。访戴真成风致在，梦怀风雨旧连床。
寄徐彦亨有怀操公琬先生·其二
作者：刘炳
朝代：明
体裁：七言律诗

天马秋高压楚墟，碧溪晴树晚萦纡。书声连屋闻弦诵，山色当窗列画图。治县已闻蝗避去，解官曾有犊留无。百年耆旧多零落，白发相看愧故吾。
寄徐指挥
作者：刘炳
朝代：明
体裁：七言律诗

报国功成鬓已苍，承恩分节下南荒。剑磨鲸海遗腥血，马渡龙沙带战疮。颁宴晓沾仙掌露，赐衣春带御炉香。信陵门下今谁在，万里云霄一羽翔。
寄徐指挥
作者：刘炳
朝代：明

报国功成鬓欲苍，承恩分节下南荒。剑磨鲸海遗腥血，马渡龙沙带战疮。颁宴晓沾仙掌露，赐衣春带御炉香。信陵门下今谁在，万里云霄一羽翔。
寄武夷隐者余复婴
作者：刘炳
朝代：明
体裁：七言律诗

习隐名山四十年，羊裘鹤�鹿皮冠。云中杵臼闻鸡犬，月下笙箫引凤鸾。霞气湿衣晨采药，虹光穿树夜烧丹。姓名渐觉无人识，种得胡麻秪自餐。
寄武夷隐者金复婴
作者：刘炳
朝代：明

习隐名山四十年，羊裘鹤氅鹿皮冠。云中杵臼闻鸡犬，月下笙箫引凤鸾。霞气湿衣晨采药，虹光穿树夜烧丹。姓名渐觉无人识，种得胡麻秖自餐。
寄章复斋太守
作者：刘炳
朝代：明
体裁：七言律诗

草堂背郭瞰湖阴，石径苔痕雨后深。犬识邻僧谙饲饭，鹤迎仙客惯听琴。相如去国徒空壁，广受归乡有赐金。办取酒船三百斛，醉歌赢得雪盈簪。
寄表弟朱永容永实昆季
作者：刘炳
朝代：明
体裁：七言律诗

渭阳河畔画楼西，红粉阑干柳树齐。窗底折花骑竹马，街头笼草斗山鸡。银屏褥隐鸳鸯并，绮户香凝翡翠栖。回首繁华成旧梦，对床今雨不堪题。
寄许永明公冕昆季得夫先生
作者：刘炳
朝代：明

少年曾共请长缨，云压旄头剑气腥。诸葛有心扶汉室，包胥无泪哭秦廷。九鳌夜徙龙沙黑，八骏秋迷鸟道青。一别关河俱白首，断肠烟树满长汀。
寄许永明公冕昆年得夫先生
作者：刘炳
朝代：明
体裁：七言律诗

少年曾共请长缨，云压旄头剑气腥。诸葛有心扶汉室，包胥无泪哭秦廷。九鳌夜徙龙沙黑，八骏秋迷鸟道青。一别关河俱白首，断肠烟雨满长汀。
寄贾文彬巡检
作者：刘炳
朝代：明
体裁：七言律诗

故人为别动经春，野渡维舟送夕曛。银烛照窗秋听雨，角弓悬壁晚看云。山城旗影中流见，草阁书声隔岸闻。江汉茫茫多旧识，犹能俎豆说将军。
寒夜怨
作者：刘炳
朝代：明
体裁：乐府曲辞

月来愁亦来，心怜月去愁应改。楼高月转迟，停筝坐倚熏笼待。月落却成眠，谁知枕冷愁仍在。
寒食客秦淮忆旧
作者：刘炳
朝代：明

去年寒食长途客，桃花落尽梨花白。今年寒食客秦淮，杏花李花无数开。东风凋残白羽箭，落日独倚黄金台。缁尘萧骚吹病目，破帽乌靴泥漉漉。藜杖东山吊谢安，怅望飞云仰天哭。凄凉心事更谁怜，绿绮可以调丝弦。子期已矣伯牙死，高山流水空荒烟。王孙不归芳草暮，解衣沽酒驱愁去。谁言一醉可销愁，酒入五肠肝胆露。便拟扬帆析木津，仍期挂剑扶桑树。志士长怀沟壑忧，功名百岁等浮沤。雨晴浪暖河豚上，载酒沧江弄钓舟。
寒食客秦淮忆旧
作者：刘炳
朝代：明
体裁：古风

去年寒食长途客，桃花落尽梨花白。今年寒食客秦淮，杏花李花无数开。东风凋残白羽箭，落日独倚黄金台。缁尘萧骚吹病目，破帽乌靴泥漉漉。藜杖东山吊谢安，怅望飞云仰天哭。凄凉心事更谁怜，绿绮可以调丝弦。子期已矣伯牙死，高山流水空荒烟。王孙不归芳草暮，解衣酟酒驱愁去。谁言一醉可销愁，酒入愁肠肝胆露。便拟扬帆析木津，仍期挂剑扶桑树。志士长怀沟壑忧，功名百岁等浮沤。雨晴浪暖河豚上，载酒沧江弄钓舟。
履霜操
作者：刘炳
朝代：明
体裁：琴操

嗟谗言之构兮，父岂无知。父将不闻兮，母心则离。朝履霜兮，夕采楟食。抚二弟兮，惟顺弗违。嗟嗟苍天兮，父母孔安。儿兮儿兮，死奚以悲。
崩城操
作者：刘炳
朝代：明
体裁：琴操

朝从城上哭，长城与云齐。暮从城下哭，长城化为泥。呜呼城已崩兮犹可筑，夫君死兮身可赎。妾宁化鱼淄水底，立庙祀君君血食。
左掖早朝春雪呈王子充待制练伯尚左史
作者：刘炳
朝代：明
体裁：七言律诗

朦胧苑树紫云低，漏转宫壶晓色移。冻合凤池银灿烂，光连鸳瓦玉参差。黄封暖赐承恩近，綵笔寒凝侍讲迟。绝爱上林春色早，璚花先发万年枝。
左掖门朝退呈吴待制诸公
作者：刘炳
朝代：明
体裁：古风

谬忝金闺籍，联班趋晚朝。逶迤西上门，窈窕长安桥。残雪带远树，夕阳在山腰。不有同袍者，畴能慰寂寥。
庆张子鸣新居
作者：刘炳
朝代：明
体裁：七言律诗

华屋新成曙色开，苍烟乔木带萦回。朱阑暖护宜男草，綵服香浮阿母杯。梅瓣粉飘催腊转，柳条青袅送春来。羡君尽得溪山胜，不爱云台爱酒台。
庚午中秋时善鄯留海南玉珊戍闽中
作者：刘炳
朝代：明
体裁：七言律诗

桂露凉生草阁幽，湿云斜逗月光浮。清怀谁寄袁宏咏，黄落偏惊宋玉愁。身侍凤床曾捧日，鬓凋鸾镜易惊秋。遥怜稚子关河隔，欲舞狂歌倦更休。
张礼部卧疾
作者：刘炳
朝代：明
体裁：古风

残雪晚还霁，窗虚斜日回。故人久卧疾，空阶生绿苔。儿童谙药裹，吏牍委尘埃。浮荣每为幻，长啸望层台。
归舟怀善鄯广海未回
作者：刘炳
朝代：明
体裁：诗

梅子黄垂雨霁，榴花红簇风轻。天际归舟何处，日暮柴门自扃。歌忆杯痕蚁绿，鬓怜镜影鸾青。心折少年尘梦，绛囊夜照流萤。
待渡溪浒写怀·其一
作者：刘炳
朝代：明
体裁：七言绝句

爱花如梦少年狂，云鬓鸾钗百宝妆。三日醉眠金帐底，春衫浑是麝脐香。
待渡溪浒写怀·其三
作者：刘炳
朝代：明
体裁：七言绝句

繁华云变都非旧，一片寒沙卧夕阳。唯有坏垣春雨里，野花犹似美人妆。
待渡溪浒写怀·其二
作者：刘炳
朝代：明
体裁：七言绝句

画船曾驻渡头西，翠黛凝歌忆送归。今日不堪重系缆，满汀烟树昔人非。
待渡溪浒写怀·其四
作者：刘炳
朝代：明
体裁：七言绝句

桃花扇底春风面，一曲吴歌一断肠。紫陌红尘多少梦，鬓丝赢得老刘郎。
徐叔度黄子初王仲愚同宿徐彦辅斋次韵
作者：刘炳
朝代：明
体裁：七言律诗

草堂不厌客过临，清暑销尘带石林。溪静白鸥晴泛影，树幽黄鸟晚留音。绮窗分榻帘阴转，银烛移樽漏滴深。向秀不堪邻笛感，墓亭秋思易伤心。
得汉彝简周伯宁索香灰
作者：刘炳
朝代：明
体裁：古风

古彝多款识，蟠螭汉篆存。黄金销土色，翠羽蚀雷文。绮席流寒月，银屏度影云。兰灰能裹寄，长吟尽夜分。
得汉彝简周伯宁索香灰
作者：刘炳
朝代：明

古彝多款识，蟠螭汉篆存。黄金销土色，翠羽蚀雷文。绮席流寒月，银屏度綵云。兰灰能裹寄，长唫昼夜分。
忆园庐
作者：刘炳
朝代：明

种园在东皋，草荒瓜蔓长。日落秋树凉，褰衣独还往。时逢野老憩，自足田园赏。沿溪暝忘归，古寺烟钟响。
忆园庐
作者：刘炳
朝代：明
体裁：古风

种园在柬皋，草荒瓜蔓长。日落秋树凉，搴衣独还往。时逢野老憩，自足田园赏。沿溪暝忘归，古寺烟钟响。
忆秦娥·感春
作者：刘炳
朝代：明
体裁：词

新桃李。无情风雨能销几。能销几。一分尘土，二分流水。剑光羞涩空频倚。旧游紫塞云如垒。云如垒。壮心零落，鬓丝凝缕。
忆秦娥·送别
作者：刘炳
朝代：明
体裁：词

溪头柳。青青折赠行人手。行人手。最伤心处，西风重九。阳关一曲长亭酒。停鞭欲去仍回首。仍回首。少年离别，老来依旧。
念奴娇·寄徐指挥
作者：刘炳
朝代：明
体裁：词

中天日丽转洪钩，紫凤黄龙呈瑞。附翼攀鳞登庆会，谁是晚成之器。击楫中流，闻鸡而起，多少澄清志。斗牛南射，寒光炯炯垂地。报道玉塞秋高，虎皮雕羽箭，西征辽水。铭勒燕然头欲白，壮矣风云英气。他日归来，堂开绿野，富贵功名遂。故园松菊，邻翁酿酒同醉。
悼亡呈敬义叔
作者：刘炳
朝代：明

寂寞凝尘落暗帘，绮窗秋锁月纤纤。红销莲粉双遗袜，绿委菱香半掩奁。弦断鸾筝胶拟续，针閒凤绣吐还粘。最怜稚子黄昏候，拜罢灵前短烛添。
悼亡呈敬义叔
作者：刘炳
朝代：明
体裁：七言律诗

寂寞凝尘落暗帘，绮窗秋锁月纤纤。红销莲粉双遗袜，绿委菱香半掩奁。弦断鸾筝胶拟续，针閒凤绣唾还黏。最怜稚子黄昏候，拜罢灵前短烛添。
惜别词端孝思同赋
作者：刘炳
朝代：明

玳瑁筵前海榴树，歌舞翻成离别处。花间藏却珊瑚鞭，手挽郎衫怕郎去。纤腰娥眉眼如醉，惜别含羞枕郎臂。鸳鸯枕上哭垂垂，一声一滴珍珠泪。
惜别词端孝思同赋·其一
作者：刘炳
朝代：明
体裁：乐府曲辞

玳瑁筵前海榴树，歌舞翻成离别处。花间藏却珊瑚鞭，手挽郎衫怕郎去。
惜别词端孝思同赋·其二
作者：刘炳
朝代：明

纤腰娥眉眼如醉，惜别含羞枕郎臂。鸳鸯枕上哭垂垂，一声一滴珍珠泪。
惜别词端孝思同赋·其二
作者：刘炳
朝代：明
体裁：乐府曲辞

纤腰娥眉眼如醉，惜别含羞郎枕臂。鸳鸯枕上哭垂垂，一声一滴珍珠泪。
承承堂为洪善初题
作者：刘炳
朝代：明
体裁：古风

天狗蚀月岁靖康，血战于野龙玄黄。神鳌夜泣九渊沸，翠华日薄寒无光。主忧臣辱誓万死，直以只手支扶桑。燕山六月雪花大，节旄零落肌肤伤。关河萧条月色苦，扶风扬沙吹雁行。子卿归来典属国，茂陵树老愁云荒。至今勋业昭简册，大书特书遗典章。承承堂前春昼永，牙笏金鱼堆满床。芝兰玉树竞娟秀，陶令松菊凝秋芳。盈缸酿酒介眉寿，槐阴覆阶萱草长。忠宣盛泽实其美，宜尔子孙宜尔昌。
承承堂为洪善初题
作者：刘炳
朝代：明

天狗蚀月岁靖康，血战于野龙玄黄。神鳌夜泣九渊沸，翠华日薄寒无光。主忧臣辱誓万死，直以只手支扶桑。燕山六月雪花大，节旄零落肌肤伤。关河萧条月色苦，秋风扬沙吹雁行。子卿归来典属国，茂陵树老愁云荒。至今勋业昭简册，大书特书遗典章。承承堂前春昼永，牙笏金鱼堆满床。芝兰玉树竞娟秀，陶令松菊凝秋荒。盈缸酿酒介眉寿，槐阴覆阶萱草长。忠宣盛泽实具美，宜尔子孙宜尔昌。
折杨柳
作者：刘炳
朝代：明
体裁：乐府曲辞

折杨柳，折得杨柳多，愁心将奈何。自君征戍莫可道，一双蛾眉不曾扫。欢爱长从梦里逢，容华坐向春边老。杨柳折残春又生，白发东风无世情。
拜墓发京柬张子鸣表弟
作者：刘炳
朝代：明

蓼莪之诗可读，风木之感无边。天涯不堪为客，墓傍犹未有田。思亲不堪泣涕，匡时未有勋名。断机之训犹在，牵裾之恨几成。
拜墓发京柬张子鸣表弟·其一
作者：刘炳
朝代：明
体裁：六言诗

蓼莪之诗可读，风木之感无边。天涯不堪为客，墓傍犹未有田。
拜墓发京柬张子鸣表弟·其二
作者：刘炳
朝代：明
体裁：六言诗

思亲不堪泣涕，匡时未有勋名。断机之训犹在，牵裾之恨几成。
拜外舅陈公禹谟墓柬陈原转
作者：刘炳
朝代：明
体裁：七言律诗

贰馆东风忆昔年，笙歌如沸酒如泉。麒麟锦帐销银烛，孔雀云屏列玳筵。井塌铜瓶浑卧雨，香阑璚佩暗迷烟。伤心孤冢枫林外，寒食残花堕纸钱。
拜外舅陈公禹谟墓柬陈原辅
作者：刘炳
朝代：明

贰馆东风忆昔年，笙歌如沸酒如泉。麒麟锦帐销银烛，孔雀云屏列玳筵。井塌铜瓶浑卧雨，香阑琼佩已迷烟。伤心孤冢枫林外，寒食残花堕纸钱。
拜大父墓张家山呈云涛兄
作者：刘炳
朝代：明
体裁：七言律诗

瞻拜灵光思不堪，飞云冉冉护晴岚。墓亭瓦落迷苔础，隧道泉空漱石潭。华表年深遗白鹤，黄肠春暖蚀金蚕。深惭未立坟前碣，白发临风涕泪含。
拜文公朱紫阳祠堂呈江惟中朱士正苏明远
作者：刘炳
朝代：明
体裁：七言律诗

奎壁垂光间气钟，仪刑一代属成功。泗沂道重尊天下，濂洛源分出建中。僻壤鱼虫沾化墨，中原麟凤仰遗风。沧洲寂寞斯文弊，泪洒秋烟野殿空。
拟古
作者：刘炳
朝代：明

今人多结势，古人多结心。结势可趋利，结心能断金。金坚义亦固，利厚害弥深。往者不咎昔，来者当鉴今。
拟古
作者：刘炳
朝代：明
体裁：古风

今人多结势，古人多结心。结势可趋利，结心能断金。金坚义益固，利厚害弥深。往者不咎昔，来者当鉴今。
敬轩诗为王达善赋
作者：刘炳
朝代：明
体裁：古风

深巷何窈窕，端居掩柴荆。素心每无欲，寡朴轻浮荣。虑尽默自守，神清淡忘形。危坐白日晚，疏林微雨晴。开窗幽鸟啼，蒲阶芳草青。焚香卷丝桐，爱此销尘缨。孤云野鹤唳，绝壑流泉鸣。高怀旷而婉，雅音谁复听。古人良已久，寸心千古情。
敬轩诗为王达善赋
作者：刘炳
朝代：明

深巷何窈窕，端居掩柴荆。素心每无欲，寡朴轻浮荣。虑静默自守，神清淡忘形。危坐白日晚，疏林微雨晴。开窗幽鸟啼，满阶芳草青。焚香奏丝桐，爱此销尘婴。孤云野鹤唳，绝壑流泉鸣。高怀旷而婉，雅音谁复听。古人良已久，寸心千古情。
文楼早朝柬程邦民诸公
作者：刘炳
朝代：明
体裁：七言律诗

紫禁觚棱曙色微，五更三点听朝鸡。门开凤阙鸣鞭肃，驾备鸾舆簇仗齐。玉座衮衣银烛烂，金罂汤饵翠帘低。小臣簪笔还朝晚，路绕芙蓉小苑西。
旅中除夕简刘子宪助教张左司
作者：刘炳
朝代：明
体裁：七言律诗

麝煤凝鸭锁窗虚，虎卫严城禁漏疏。乡梦牵情千里远，客愁随腊一年除。酒痕酿暖春连瓮，梅粉吹香晚近厨。自写桃符烧短烛，壮怀那厌食无鱼。
早春呈吴待制
作者：刘炳
朝代：明
体裁：七言律诗

上林春早陌尘香，紫禁觚棱射日光。新绿御河摇柳黛，小红宫树试桃妆。山连晓气蟠龙虎，台枕东风忆凤凰。心折故园幽兴独，寻僧看竹过邻墙。
早朝承恩殿
作者：刘炳
朝代：明
体裁：七言律诗

钧天仙乐奏咸韶，三十六竿吹紫箫。阊阖晓开黄道转，蓬莱春近玉宸高。銮舆仗簇纡龙尾，宫扇班齐引凤毛。自庆腐儒头总白，御香犹惹旧罗袍。
明妃曲
作者：刘炳
朝代：明
体裁：乐府曲辞

胭脂马，雕鹰旗，狐裘蒙茸金络羁。白玉作鞭双袖垂，手抱琵琶红泪滋。黛云半亸颜如玉，春娇学得娥眉绿。自拟将身宠汉宫，谁怜薄命归殊俗。穷阴绝漠易悲辛，落日哀笳处处闻。严霜夜锁关头月，朔气寒飞碛里云。鸿雁蔽天斜作字，骆驼连塞动成群。汉家君臣亦良苦，却将红粉和边土。庙堂肉食列重裀，汗简如何照今古。妾身分得君王忧，万死沙尘心亦休。肠断年年边地梦，心悬日日汉宫愁。百年一身何足道，妾容不似花容好。汉家三十六宫春，倾国倾城更有人。君王故杀毛延寿，特遣单于贡妾身。
春夕直左掖怀周侍郎
作者：刘炳
朝代：明
体裁：古风

晚雨池上晴，逶迤淡将夕。金茎华月生，绮树流云湿。窗虚漏声永，幔捲炉烟袭。忆我同袍人，何由共瑶席。
春寒寄魏居敬
作者：刘炳
朝代：明
体裁：七言律诗

上苑春寒花信迟，东风不放镇帷犀。柳塘沙冷回鸳梦，草阁梁深落燕泥。苔蚀井楣蜗触角，篝连香灺麝凝脐。典衣剩欲销尘鬓，暖日城南信杖藜。
春草碧·芜城怀古
作者：刘炳
朝代：明
体裁：词

平山堂下东风□，何处海棠春、琼花月。桥上十里珠帘，金钗翠袖歌声彻。醉倒玉人扶、银灯揭。莫问旧日江山，几多离别。却忆锦帆游、迷宫阙。回首故苑繁华，豪气五陵都销灭。断柳锁寒烟、潮声咽。
春草碧·芜城怀古
作者：刘炳
朝代：明

平山堂下东风，何处海棠春、琼花月。桥上十里珠帘，金钗翠袖歌声彻。醉倒玉人扶、银灯揭。莫问旧日江山，几多离别。却忆锦帆游、迷宫阙。回首故苑繁华，豪气五陵都销灭。断柳锁寒烟、潮声咽。
春雨夜坐有怀梁时用
作者：刘炳
朝代：明
体裁：七言律诗

苔绿沿蜗上粉墙，烟凝睡鸭夕衣香。荼蘼梦冷销银烛，燕子春寒忆杏梁。病目经时花似雾，怀人听雨草连窗。何时艇子东湖上，携酒高歌对夕阳。
暑雨写寄吴鲁瞻
作者：刘炳
朝代：明
体裁：古风

暑雨蒸晴沙草绿，村北村南啼布谷。挂书牛角学躬耕，老眼生花不成读。土墙柴门茅屋低，粝饭过午行人稀。故园竹树久芜秽，荒榛瓜蔓相因依。却忆扬旌出沙漠，不忿旄头射芒角。骷髅饮酒带血腥，马上单于雪中缚。
暮春写怀四绝
作者：刘炳
朝代：明

晴雪飞绵柳树斜，雨余紫陌净无沙。
春衫日日骑官马，两袖东风看落花。
暮春写怀四绝
作者：刘炳
朝代：明

晴雪飞绵柳树斜，雨馀紫陌净无沙。春衫日日骑官马，两袖东风看落花。宫筵题就送春诗，簪笔承恩出殿迟。病目涂鸦不成字，粉笺香墨惜乌丝。扬州书记鬓苍苍，每向春归欲断肠。剩欲典衣酤酒饮，风流无复少年狂。青梅煮酒蕨芽肥，倦客怀家入梦思。想得故园风景好，一庭香雪落荼蘼。
暮春写怀四绝·其一
作者：刘炳
朝代：明
体裁：七言绝句

晴雪飞绵柳树斜，雨馀紫陌净无沙。春衫日日骑官马，两袖东风看落花。
暮春写怀四绝·其三
作者：刘炳
朝代：明
体裁：七言绝句

扬州书记鬓苍苍，每向春归欲断肠。剩欲典衣酤酒饮，风流无复少年狂。
暮春写怀四绝·其二
作者：刘炳
朝代：明
体裁：七言绝句

宫筵题就送春诗，簪笔承恩出殿迟。病目涂鸦不成字，粉笺香墨惜乌丝。
暮春写怀四绝·其四
作者：刘炳
朝代：明
体裁：七言绝句

青梅煮酒蕨芽肥，倦客怀家入梦思。想得故园风景好，一庭香雪落荼蘼。
望丹阳郭经扬子桥·其一
作者：刘炳
朝代：明
体裁：七言绝句

扬子桥边杨柳新，青帘斜照送行人。明日扬州看花去，祗怜不似旧时春。
望丹阳郭经扬子桥·其二
作者：刘炳
朝代：明
体裁：七言绝句

煖风晴日丹阳郭，处处东风是旧游。记得杏花寒食候，紫箫红袖宿江楼。
望丹阳郭经杨子桥
作者：刘炳
朝代：明

杨子桥边杨柳新，青帘斜照送行人。明日扬州看花去，祗怜不似旧时春。暖风晴日丹阳郭，处处东风是旧游。记得杏花寒食候，紫箫红袖宿江楼。
望丹阳郭经杨子桥·其一
作者：刘炳
朝代：明

杨子桥边杨柳新，青帘斜照送行人。明日扬州看花去，祗怜不似旧时春。
望丹阳郭经杨子桥·其二
作者：刘炳
朝代：明

暖风晴日丹阳郭，处处东风是旧游。记得杏花寒食候，紫箫红袖宿江楼。
木兰花慢·辛酉九日
作者：刘炳
朝代：明

写长空一雁，又景物、是重阳。甚雨暗东篱，数枝青蕊，未放秋香。支筇倦登高处，掩柴门衰柳映横塘。日暮江声滚滚，西风鬓影苍苍。当年歌舞翠红乡。一曲杜韦娘。曾击碎珊瑚，玉人扶醉，银烛成行。回头已成陈迹，早归来茅屋石田荒。谩把清樽遣兴，都非少日疏狂。
木兰花慢·辛酉九日
作者：刘炳
朝代：明
体裁：词

写长空一雁，又景物、是重阳。甚雨暗东篱，数枝青蕊，未放秋香。支筇倦登高处，掩柴门衰柳映横塘。日暮江声衮衮，西风鬓影苍苍。当年歌舞翠红乡。一曲杜韦娘。曾击碎珊瑚，玉人扶醉，银烛成行。回头已成陈迹，早归来茅屋石田荒。谩把清樽遣兴，都非少日疏狂。
来日苦短黄子邕同赋
作者：刘炳
朝代：明

来日苦短，去日苦长。人生如朝露，不如啸歌置酒临高堂。春风不到九泉下，盛年一去难再芳，老行及之徒悲伤。来日苦短，去日苦催。人生如朝露，不如啸歌置酒临高台。旧时歌舞今已矣，章华百尺连青苔，老行及之徒悲哀。
来日苦短黄子邕同赋·其一
作者：刘炳
朝代：明
体裁：乐府曲辞

来日苦短，去日苦长。人生如朝露，不如啸歌置酒临高堂。春风不到九泉下，盛年一去难再芳，老行及之徒悲伤。
来日苦短黄子邕同赋·其二
作者：刘炳
朝代：明
体裁：乐府曲辞

来日苦短，去日苦催。人生如朝露，不如啸歌置酒临高台。旧时歌舞今已矣，章华百尺连青苔，老行及之徒悲哀。
栖碧轩为陈指挥赋
作者：刘炳
朝代：明

琐窗斜隔红尘道，芳草满帘晴不扫。阶前马踏落花泥，柳外莺啼春色好。罗袍犀带紫金鱼，壁上瑶琴床上书。云捲城头春雨过，一庭脩竹读阴符。
栖碧轩为陈指挥赋
作者：刘炳
朝代：明
体裁：古风

锁窗斜隔红尘道，芳草满帘晴不扫。阶前马踏落花泥，柳外莺啼春色好。罗袍犀带紫金鱼，壁上瑶琴床上书。春挟城头春雨过，一庭脩竹读阴符。
栖霞轩为王文质赋
作者：刘炳
朝代：明

丹霞烂兮五色光，昭回云汉成文章。朝逐神龙共寥廓，暮随威凤同翱翔。丹霞炫兮酿春酒，阶下萱花对晴昼。紫箫清瑟间齐讴，衣綵高堂献眉寿。人生此乐真良图，奉亲报国多清娱。眼中富贵自有待，身退功成游五湖。倒骑青鸾过玄圃，池上碧桃花满路。搴衣笑拍洪厓肩，醉看沧海珊瑚树。
栖霞轩为王文质赋
作者：刘炳
朝代：明
体裁：古风

丹霞烂兮五色光，昭回云汉成文章。朝逐神龙共寥廓，暮随威凤同翱翔。丹霞炫兮酿春酒，阶下萱花对晴昼。紫箫清瑟间齐讴，衣綵高堂献眉寿。人生此乐真良图，奉亲报国多清娱。眼中富贵自有待，身退功成游五湖。倒骑青鸾过玄圃，池上碧桃花满路。搴衣笑拍洪崖肩，醉看沧海珊瑚树。
桃叶青
作者：刘炳
朝代：明
体裁：乐府曲辞

桃叶青青杏花吐，楼头吹笙教鹦鹉。红牙象板按梁州，金缕衣裳美人舞。离情不似月常圆，桃叶青青似去年。美人不来鹦鹉怨，杏花零落画楼前。
桃源舟中闻雁
作者：刘炳
朝代：明
体裁：七言绝句

山郭桃花乱欲飞，满篙新水漾鱼矶。望乡不似沙头雁，一度春风一度归。
桑中操
作者：刘炳
朝代：明
体裁：琴操

秋胡归陈息桑阴兮。见彼美姝悦以金兮。重色忘亲何荒淫兮。嗟彼丈夫无忸心兮。妇以义决诚千载之箴兮。
梁园怀古
作者：刘炳
朝代：明
体裁：七言律诗

紫气红光甲马营，逶迤汴水绕神京。侯嬴曾执夷门辔，朱亥能移晋鄙兵。公子宴春珠结履，道君朝斗玉吹笙。銮舆一去繁华改，秋雨荒畿燐火生。
次秋日韵奉汝弼叔·其一
作者：刘炳
朝代：明
体裁：七言律诗

墨池秋净水痕澄，曲几焚香袖手凭。霜煞柳条清栗里，雨荒瓜蔓覆东陵。战馀赵壁车还列，说下齐城轼独凭。因忆少年随骠骑，西风笳鼓醉呼鹰。
次秋日韵奉汝弼叔·其二
作者：刘炳
朝代：明
体裁：七言律诗

三径归来菊未荒，半凋杨柳弄初凉。银屏纨扇题秋句，金鸭罗衣换夕香。老忆风云趋北阙，梦无花月待东墙。狂游尚记秦楼别，翠袖红绵拭泪行。
次秋日韵奉汝弼叔二首
作者：刘炳
朝代：明

墨池秋净水痕澄，曲几焚香袖手凭。霜煞柳条清栗里，雨荒瓜蔓覆东陵。战余赵壁车还列，说下齐城轼独凭。因忆少年随骠骑，西风笳鼓醉呼鹰。三径归来菊未荒，半凋杨柳弄春凉。银屏纨扇题秋句，金鸭罗衣换夕香。老忆风云趋北阙，梦无花月待东墙。狂游尚记秦楼别，翠袖红绵拭泪行。
次秋日韵奉汝弼叔二首·其一
作者：刘炳
朝代：明

墨池秋净水痕澄，曲几焚香袖手凭。霜煞柳条清栗里，雨荒瓜蔓覆东陵。战余赵壁车还列，说下齐城轼独凭。因忆少年随骠骑，西风笳鼓醉呼鹰。
次秋日韵奉汝弼叔二首·其二
作者：刘炳
朝代：明

三径归来菊未荒，半凋杨柳弄春凉。银屏纨扇题秋句，金鸭罗衣换夕香。老忆风云趋北阙，梦无花月待东墙。狂游尚记秦楼别，翠袖红绵拭泪行。
残形操
作者：刘炳
朝代：明
体裁：琴操

梦生于触兮，狸偶异形。吉凶有定兮，梦胡足凭？嗟嗟巫咸兮，不疑何徵。
水调歌头·禁城春闱元夕
作者：刘炳
朝代：明
体裁：词

凤苑东风早，柳眼已催春。御沟冰泮，微绿宿雨浥芳尘。燕子归来时候，寒勒小桃未放，初试薄罗新。九市闹弦管，万户庆灯辰。对鳌山，驰宝马，竞朱轮。绮罗丛中，香蔼争道漏声频。台榭花阴如昼，巷陌月华如海，心事翠眉颦。举酒强歌笑，独忆去年人。
水龙吟·己巳端午
作者：刘炳
朝代：明
体裁：词

海榴庭院初长日，梅羽弄阴弄霁。惊心节序，艾枝悬绿，菖蒲浮碧。衣赐香罗，忆陪宫宴，御炉烟细。愧相如多病，归来鬓痕如缕。往事风流莫记。黯江山、旧游凝睇。湘波吊雪，楚峰悽黛，荆云愁垒。鱼腹沉冤，众人皆醉，一樽谁酹。独登临词客，兴亡多恨，洒青衫泪。
水龙吟·题御沟红叶
作者：刘炳
朝代：明
体裁：词

御沟暖透温泉柳，容不觉西风早。红叶飞来，珠帘搭处，始知秋老。讯步瑶阶，雁沙香褪，袜罗娇小。谩宫袖微揎，玉纤轻袷，胭脂湿、露华清晓。宝砚香薰煤麝，拭霜毫、龙蛇萦绕。芳题锦字，翠嚬红怨，带真连草。天上人间，为凭流水，春心多少。谩殷勤寄去，无情有恨，綵云青鸟。
水龙吟·题御沟红叶
作者：刘炳
朝代：明

御沟暖透温泉柳，浑不觉西风早。红叶飞来，珠帘搭处，始知秋老。信步瑶阶，雁沙香褪，袜罗娇小。谩宫袖微揎，玉纤轻拾，胭脂湿、露华清晓。宝砚香熏煤麝，拭霜毫、龙蛇萦绕。芳题锦字，翠嚬红怨，带真连草。天上人间，为凭流水，春心多少。谩殷勤寄去，无情有恨，綵云青鸟。
求陆伯瞻作懒云庄图
作者：刘炳
朝代：明
体裁：古风

老来已矣房山逝，江海丹青少奇迹。故人胸次出神奇，写法谁能识天趣。倒翻墨汁金蟾蜍，珊瑚翡翠相萦纡。远树浮青气黯淡，遥山叠翠烟模糊。洞庭八月波如镜，一片玻瓈三万顷。白蘋香老雁啼霜，九点苍梧落秋影。烦君为写懒云庄，树根络石苔连墙。丹崖深处三间屋，坐弄紫箫书满床。
求陆伯瞻作懒云庄图
作者：刘炳
朝代：明

老米已矣房山逝，江海丹青少奇秘。故人胸次出神奇，写法谁能识天趣。倒翻墨汁金蟾蜍，珊瑚翡翠相萦纡。远树浮青气黯淡，遥山叠翠烟模糊。洞庭八月波如镜，一片玻瓈三万顷。白蘋香老雁啼霜，九点苍梧落秋影。烦君为写懒云庄，树根络石苔连墙。丹崖深处三间屋，坐弄紫箫书满床。
汉之季哀故御史余公阙守舒城死节而作
作者：刘炳
朝代：明
体裁：古风

汉之季，洪流何汤汤。赤子为龙蛇，蔓于汉于淮，割我城邑图不祥。天子曰：嘻，予何以奉宗庙、朝群臣、登明堂？曰：予近臣御史阙，咨尔抚师古舒国。阃以外，尔制之，赐尔三百卫士斧与节。毋黩民、毋究刑，苟附而安，文武并用礼之经。臣阙昧死顿首泣，主忧臣辱敢不力。御史骑马来，万姓泪落喜且悲。予我涂炭民，汉官威仪今见之。东市牵牛羊，西市罗酒浆。纷纷列道左，御史下马相扶将。谕以天子圣且爱，明见万里外。宵旰不遑食，兵尔饥尔苦颠沛。御史虽愚颇知忠与慈，惟尔患难相扶持。鼓尔鼓，旗尔旗，疾则疾，徐则徐，壮者战守老者居，俾尔农桑毋夺时。桑青青，麦茫茫，牛羊走丘墟。御史城上行，茅屋人家闻读书。以心感人心，敌至辄败不敢窥。城东啼虎豹，城西啸熊罴。蕲黄攻始退山越，什什伍伍来相围。裹疮战城南，吮血战城北，大船小船捍江列。嗟城中如流鱼，御史奋臂城上呼。悲风扬，尘沙起，白日无光士争死。廪无粟，士气衰。朝食城上草，暮煮城下箕。疠疫相枕何流离。御史斩爱马，士卒不忍食。日久援不来，矢尽兵残益危迫。枭骑死野战，乌鸢衔肉流尸僵。孤城坐殄瘁，土山地道不可当。御史诚不德，握手谢父老，尔民多杀伤。御史登城北，面拜称臣万死无以报陛下，阖室竟与城俱亡。楚山苍苍，楚水洋洋。御史之节，功烈显彰。天之奎壁，地之河岳，人之纲常。千载弗渝，日月普光。谁能置庙复立社，享尔祀尔百世及天下。
江都行
作者：刘炳
朝代：明
体裁：古风

芜城繁华天下美，处处离宫开红紫。綵女龙舟锦作帆，内官凤苑花裁绮。芍药珠帘十二重，杨柳御堤三百里。鼓车巡幸翠华留，夷夏梯航觐冕旒。县邑贡真三祝献，诸侯称寿万年酬。盘淫酒色穷奢侈，宴安鸩毒亡邦祀。西苑歌钟午夜游，东辽辎重三军死。宝成殿上奏鸾栖，晋阳城外飞龙起。故国伤心非昔时，五云宫阙草萋萋。东风寂寞雷塘路，月暗秋阴鬼火啼。
江都行
作者：刘炳
朝代：明

芜城繁华天下美，处处离宫斗红紫。綵女龙舟锦作帆，内官凤苑花裁绮。芍药珠帘十二重，杨柳御堤三百里。鼓车巡幸翠华留，夷夏梯航觐冕旒。县邑贡真三祝献，诸侯称寿万年酬。盘游酒色何穷侈，宴安鸩毒亡邦祀。西苑歌钟午夜游，东辽辎重三军死。宝成殿上奏鸾栖，晋阳城外飞龙起。故国伤心非昔时，五云宫阙草萋萋。东风寂寞雷塘路，月暗秋阴鬼火啼。
河中之水歌寄刘子雍程伯羽同赋
作者：刘炳
朝代：明
体裁：乐府曲辞

河之水，向东北，洛阳女儿好颜色。八岁画娥眉，九岁自裁衣。十岁学识字，十一抛梭攀锦机。十二刺绣纹，十三能赌棋。十四弹箜篌，十五才上头。鬓偏斜戴金团凤，臂弱不胜珠络韝。罗帏睡起伤春瘦，画阁妆成对日羞。十六妖娆解歌舞，容色比花花不语。含愁生怕下阶行，三寸春娇云一缕。行媒将聘嫁周郎，桂柱兰台锦作房。比翼镜奁妆玳瑁，合欢裙带绣鸳鸯。茱萸露湿珊瑚枕，苏合香熏翡翠床。生憎飞絮催春去，不分啼乌怨夜长。枝成连理生何幸，钗合同心死不忘。眼前节物年年度，只恐芳华不相顾。南陌芙蓉午夜霜，东园桃李三春雨。君当为妾秉烛游，东海为缸糟作丘。妾当为君金缕讴，春风莫遣人间愁。
泊瓜洲怀旧寄顾利宾王又新隐居
作者：刘炳
朝代：明
体裁：七言绝句

潮声月色满江船，回首春风十六年。忆得石桥杨柳巷，珠帘银烛听歌眠。
浔阳行
作者：刘炳
朝代：明

江头女墙啼野乌，乱石如垒惊涛呼。浔阳九派控吴泽，匡阜千峰回楚墟。当时形胜夸彊土，连云宫苑旌旗树。庾亮楼船赴国仇，黥王版籍归英主。盛年一去水流东，冠盖繁华处处空。两岸芦花浸明月，满汀烟树鸣秋风。古戍何人晚吹笛，客船莫向城边系。翠袖琵琶梦已寒，青衫易洒天涯泪。
浔阳行
作者：刘炳
朝代：明
体裁：古风

沙头女墙啼野乌，乱石如垒惊涛呼。浔阳九派控吴泽，匡阜千峰回楚墟。当时形胜夸疆土，连云宫苑旌旗树。庾亮楼船赴国仇，黥王版籍归英主。盛年一去水流东，冠盖繁华处处空。两岸芦花浸明月，满汀烟树鸣秋风。古戍何人吹晚笛，客船莫向城边系。翠袖琵琶梦已寒，青衫易洒天涯泪。
浪淘沙·寒食
作者：刘炳
朝代：明

石径土墙斜。桃李桑麻。纸钱飞处乱啼鸦。祭馀携酒去，寒食野人家。苑树忆天涯。遗恨琵琶。铜驼衰草卧龙沙。汉寝唐陵无麦饭，暮雨梨花。
浪淘沙·惜春
作者：刘炳
朝代：明
体裁：词

年少为花愁。珠箔青楼。竹西歌吹古扬州。翠袖舞低杨柳月，醉倒还留。投老忆狂游。往事都休。繁华如梦水东流。飞絮落花春去也，白了人头。
浪淘沙令·寒食
作者：刘炳
朝代：明
体裁：词

野径土墙斜。桃李桑麻。纸钱飞处乱啼鸦。祭馀携酒去，寒食野人家。苑树忆天涯。遗恨琵琶。铜驼衰草卧龙沙。汉寝唐陵无麦饭，暮雨梨花。
淮安怀古
作者：刘炳
朝代：明
体裁：七言律诗

淮阴城北水连空，汉将真成一梦中。古庙卧苔蜗触角，故坛迷草鹿生茸。要君固有封齐贵，赤族当存定楚功。漂母孤坟何处是，欲将蘋藻荐西风。
游丹青阁
作者：刘炳
朝代：明
体裁：七言律诗

桥南杨柳乱成行，出郭寻僧到上方。城拱烟霞开锦绣，山围松竹奏笙簧。半帘晚翠涵溪阁，一枕秋云护石床。安得远公同净业，白莲池上挹天香。
游丹青阁
作者：刘炳
朝代：明

桥南杨柳乱成行，出郭寻僧到上方。城拱烟霞开锦绣，山围松竹奏笙簧。半帘晚翠环溪阁，一枕秋云护石床。安得远公同净业，白莲池上挹天香。
满庭芳·寿许得夫先生
作者：刘炳
朝代：明
体裁：词

白露横空，金风荐爽，银河凉阴西流。长庚一点，文彩照南洲。悬弧当年壮志，过庭训、铅椠灯篝。青云梦，黄槐丹桂，东井劫灰浮。钩陈迷太液，紫驼濛雪，玉马嘶秋。怅黍离之感，多少閒愁。短褐归来老砚，生涯旧、茅屋沧洲。蟠桃熟，朱颜鹤发，绿酒满金瓯。
满庭芳·杨焕文赴召还
作者：刘炳
朝代：明
体裁：词

象阙星辰，凤台春色，觚棱仙掌金茎。琼林侍宴，天语记叮咛。日近龙颜开霁，红云拥、雉扇鸾停。金沟暖，万年宫树，时听晓莺声。赐归优诏许，剑悬蛟影，箭委雕翎。对寒食，飞花流水柴荆。自笑投林倦鸟，繁华梦、谁问功名。溪山好，船头载酒，醉里钓丝轻。
满江红·寄水北山人徐宗周
作者：刘炳
朝代：明
体裁：词

水北幽居，抱柴门、一溪寒玉。山万叠、青林当户，白云连谷。乳燕落红春又晚，柴桑三径多松菊。喜新晴、布谷又催耕，秧分绿。床头酒，何时熟。谋诸妇，明朝漉。谩黄鸡炊黍，共邀邻曲。旧梦风云销侠气，繁华看破知荣辱。系扁舟、罢钓晚归来，书还读。
满江红·寄水北山人徐宗周
作者：刘炳
朝代：明

水北幽居，抱柴门、一溪寒玉。山万叠、青林当户，白云连谷。乳燕落红春又晚，柴桑三径多松菊。喜新晴、布谷又催耕，秧分绿。床头酒，何时熟。谋诸妇，明朝漉。谩黄鸡炊黍，共邀邻曲。旧梦风云销侠气，繁华看破知荣辱。系扁舟、钓罢晚归来，书还读。
潘孝妇诗
作者：刘炳
朝代：明
体裁：古风

宛宛兰玉姿，莹莹冰雪肤。煌煌箧中刀，孱孱堂中姑。割肤疗姑病，岂不痛衷肠。所愿起沈痾，微躯何足偿。
澶州行
作者：刘炳
朝代：明

澶州城头河水浑，南城北城如虎蹲。当年敌人犯畿甸，烽火照夜惊边尘。庙堂大臣惟肉食，幸南幸蜀俱身利。臣琼历练老知兵，臣准忠肝陈谠议。九关半夜一鸡鸣，大驾南征诏书出。虎臣武将争骏奔，龙旋豹尾如星屯。六军野宿犯霜雪，万乘路次昭风云。金节翠支先六辔，黄盖城头压妖彗。天戈晓渡国威张，神箭星驰敌将殪。重瞳一顾转乾坤，万岁山呼震天地。敌人气慑不敢当，稽首俯伏称诚惶。三边清宁海波霁，四野桑麦纷牛羊。至今惟有莱公庙，箫鼓年年歌岁康。
澶州行
作者：刘炳
朝代：明
体裁：古风

澶州城头河水浑，南城北城如虎蹲。当年辽师犯几甸，烽火照夜惊边尘。庙堂大臣惟肉食，幸南幸北俱身利。臣琼历练老知兵，臣准忠肝陈谠议。九关半夜一鸡鸣，大驾南征诏书出。虎臣武将争骏奔，龙旌豹尾如星屯。六军野宿犯霜雪，万乘露次昭风云。金节翠支光六辔，黄盖城头压妖彗。天戈晓渡国威张，神箭星驰贼酋殪。重瞳一顾转乾坤，万岁山呼震天地。辽人气慑不敢当，稽首俯伏称诚惶。三边清宁海波霁，四野桑麦纷牛羊。至今惟有莱公庙，箫鼓年年歌岁康。
灯夕寄胡梅屋
作者：刘炳
朝代：明
体裁：七言律诗

鬓影东风春雪晴，又从元夕客江陵。轻寒帘幕家家酒，明月笙箫处处灯。云拥鳌山金络索，天连凤阙翠觚棱。琼林歌舞花成阵，宴赐黄柑忆昔曾。
燕城怀古
作者：刘炳
朝代：明

广寒宫殿玉为楼，万岁鳌峰压九州。番国胡僧青鼠帽，天魔宫女綵龙舟。钩陈苍阙山南拱，太液红桥海北流。唯有泸沟沟上月，年年鸿雁不胜秋。
燕城怀古
作者：刘炳
朝代：明
体裁：七言律诗

广寒宫殿玉为楼，万岁鳌峰压九州。番国胡僧青鼠帽，天魔宫女綵龙舟。钩陈苍阙山南拱，汰液红桥海北流。唯有芦沟沟上月，年年鸿雁不胜秋。
燕子楼同陈伯宁赋
作者：刘炳
朝代：明
体裁：乐府曲辞

宝瑟凝歌绕珠箔，流苏结带黄金索。翠红香里宿鸳鸯，春风人间无此乐。杏梁尘暗麝兰篝，黛锁眉峰掩画楼。灯残枕冷梨云断，秋雨人间无此愁。
独处愁
作者：刘炳
朝代：明
体裁：乐府曲辞

金屋人稀到，閒萤去复回。揽衣离凤阁，缄思捲鸾台。惟有多情月，流光入妾怀。
独处愁
作者：刘炳
朝代：明

金屋人稀到，閒萤去复回。揽衣离凤阁，缄思捲鸾台。惟有多情月，流连入妾怀。
玉阶怨
作者：刘炳
朝代：明
体裁：乐府曲辞

风开翡翠帘，霜满芙蓉叶。欲上象牙床，鸳鸯冷还怯。
琼姬墓宋仲珩同赋
作者：刘炳
朝代：明

野花凝粉钿，琼姬醉时面。夕露柳丝长，琼姬晚黛妆。行人坟上莫回首，一顾春风一断肠。
璚姬墓宋仲珩同赋
作者：刘炳
朝代：明
体裁：古风

野花凝粉钿，琼姬醉时面。夕露柳丝长，璚姬晚黛妆。行人坟上莫回首，一顾春风一断肠。
田家乐寄张师孟
作者：刘炳
朝代：明

田家乐，今年庄农好秋作。蛰龙蜕骨桔槔悬，五谷咸登时雨若。官家更忧民力疲，公田折布能轻赍。小姑携筐懒梳洗，拾得绵花如雪肥。大姑轧轧催机杼，疏帘树影寒蛩语。鬓云笼雾扬西风，眉月生凉褪秋暑。山径牛羊下夕墟，萧萧榆柳草堂虚。野老杖黎邀小酌，诸孙灯火读残书。
田家乐寄张师孟
作者：刘炳
朝代：明
体裁：古风

田家乐，今年庄农好秋作。蛰龙蜕骨桔槔悬，五谷咸登雨时若。官家更忧民力疲，公田折布能轻赍。小姑携筐懒梳洗，拾得棉花如雪肥。大姑轧轧催机杼，疏帘树影寒蛩语。鬓云笼雾飏西风，眉月生凉褪秋暑。山径牛羊下夕墟，萧萧榆柳草堂虚。野老杖藜邀小酌，诸孙灯火读残书。
癸亥社日示子侄
作者：刘炳
朝代：明
体裁：七言律诗

杨柳青青燕子来，邻翁分社笑颜开。长瓢抄雪香炊饭，老瓮浮春暖泼醅。桑柘日斜人共醉，枫林烟静鼓如雷。衰年病耳何劳治，剩欲辞杯懒放杯。
百哀诗 其一 哀曹国李公
作者：刘炳
朝代：明
体裁：古风

萧何兴汉邦，李靖佐唐室。惟公实英武，经济多密勿。紫微拱红云，黄道扶赤日。安邦称股肱，定国资柱石。三年忝记府，龙钟侍文墨。开运真元勋，百世期庙食。
百哀诗 其七 危太璞
作者：刘炳
朝代：明
体裁：古风

早岁台阁英，文艺发天藻。经邦寄台辅，论道资国老。手支扶桑危，泪泫昆崙倒。翠华气惨悽，紫极色枯槁。冯道晚归来，白发卧烟岛。
百哀诗 其三 余廷心
作者：刘炳
朝代：明
体裁：古风

心同此干赤，血化苌弘碧。严于三冬霜，烈若九秋日。遥瞻灊山云，磊嵬千仞壁。特笔书姓名，忠精贯金石。
百哀诗 其三十 李仲公
作者：刘炳
朝代：明
体裁：古风

深山閟乔梓，参天经百秋。明堂乏匡济，沧江无万牛。尘生瑶池水，云暝苍梧丘。著书以娱老，漫漫长夜愁。
百哀诗 其三十一 刘彦昱
作者：刘炳
朝代：明
体裁：古风

总角称颖悟，一读书五行。石经手自写，分隶师中郎。赋题五弦琴，落笔众口扬。义旗破山越，负母亲裹粮。誓仇不共国，血泪逼中肠。
百哀诗 其三十七 高季迪
作者：刘炳
朝代：明
体裁：古风

阖闾门前树，鸟啼华月圆。诗吟绮楼上，午鼓未成眠。翠袖添雕鸭，乌丝写粉笺。每怀经济念，鸾镜感芳年。
百哀诗 其三十三 陈伯昂
作者：刘炳
朝代：明
体裁：古风

元龙湖海士，志节何崔嵬。欲将三寸舌，掉臂黄金台。赤霄扶浮云，振鬣鸣龙媒。鼓车起六辔，慨矣霜蹄摧。
百哀诗 其三十九 钱本初
作者：刘炳
朝代：明
体裁：古风

钱郎千里驹，自拟空北冀。笔翻秋涛狂，杯放春歌醉。风摧青桂凋，霜陨红兰悴。落日望荆南，心伤堕危涕。
百哀诗 其三十二 徐诚中
作者：刘炳
朝代：明
体裁：古风

高士多远裔，苦心尝索居。十年一藜床，三冬五车书。鸡窗晓月曙，萤案秋风虚。棘围屡战捷，人羡马相如。
百哀诗 其三十五 刘子高
作者：刘炳
朝代：明
体裁：古风

匡衡昔攻书，继晷凿邻壁。短烛凝隙光，流辉映缃帙。苦力追正音，汉魏深祖述。落笔人争传，文声重千镒。
百哀诗 其三十八 吴主一
作者：刘炳
朝代：明
体裁：古风

朝挹西山翠，暮招南浦云。心胸贮沆瀣，珠玑播奇芬。银笺写章草，铁笔攻八分。苦心追往驾，骢马五花文。
百哀诗 其三十六 许克敬
作者：刘炳
朝代：明
体裁：古风

少年读书狂，失意辄叫骂。忧时扪虱谈，志在靖天下。沾禄才下寮，案牍食不暇。伏枥怀长缨，骅骝气凋谢。
百哀诗 其三十四 汤思敬
作者：刘炳
朝代：明
体裁：古风

湖田飞白鹭，林树鸣黄鹂。草堂晴读书，终朝怀自怡。志岂在温饱，惜哉时命违。折腰辞斗米，元亮老东篱。
百哀诗 其九 胡叔直
作者：刘炳
朝代：明
体裁：古风

清如岩下梅，瘦若松上鹤。时闻九皋唳，孤响振云壑。仙籍登玄都，文藻通紫阁。诗魂不可招，荒坟雨苔剥。
百哀诗 其二 西平沐公
作者：刘炳
朝代：明
体裁：古风

桓桓西平公，虎臆如铁色。总戎领貔貅，破敌抚蛮貊。安边镇藩省，匡济立勋策。十年参幕府，深愧簪缨客。酹酒瞻南云，悽其寸心折。
百哀诗 其二十 蔡思贤
作者：刘炳
朝代：明
体裁：古风

西山文绪馀，丰采惊玉立。孤隼云海高，九牛栋梁出。经邦正仪刑，匡济多远识。墨沼波溶溶，淋漓洒文笔。
百哀诗 其二十一 蒋师文
作者：刘炳
朝代：明
体裁：古风

道南万书楼，文藻冠闽土。早从揭文安，子史深汲古。束帛贲丘园，高卧守环堵。便便五经腹，皓首心自苦。
百哀诗 其二十七 刘彦正
作者：刘炳
朝代：明
体裁：古风

衡门午尚掩，箨冠尘懒除。探研究亥豕，讹舛分鲁鱼。苍颉昔何邈，阳冰今已无。蛟龙蟠锁纽，石鼓怅烟芜。
百哀诗 其二十三 赵子常
作者：刘炳
朝代：明
体裁：古风

晨樵歙山青，暮汲歙水绿。闭户动一纪，守道不干禄。平生春秋砚，疑义如割竹。哀哉青城翁，心丧三年哭。
百哀诗 其二十九 端以善
作者：刘炳
朝代：明
体裁：古风

端木黎阳翁，玉色清见骨。妙年事功勋，读书仍读律。旷志在万里，慷慨思揽辔。丰仪正朝端，悽其为时惜。
百哀诗 其二十二 宋仲珩
作者：刘炳
朝代：明
体裁：古风

渊源盛家学，文艺尤精研。铁砚麝脐润，墨沼鹅群鲜。篆追秦汉辙，草继钟王筌。沙痕蜾匾壮，锁钮蛟龙骞。清芬可永世，兰蕙凋芳年。
百哀诗 其二十五 朱原立
作者：刘炳
朝代：明
体裁：古风

门对箕山云，乔木荫桃李。邻曲谁往还，铅椠尘满几。马蹄踏桃花，捧檄为亲喜。古市今萧条，人称紫阳里。
百哀诗 其二十八 徐伯推
作者：刘炳
朝代：明
体裁：古风

门多车马尘，林塘花木春。行期济九野，岂止荣一身。既承郡邑荐，早充观国宾。徒劳州县苦，谁念绨袍贫。
百哀诗 其二十六 詹同文
作者：刘炳
朝代：明
体裁：古风

神龙战大野，天地生杀机。风云济玄运，志士多乘时。翩翩富文学，薇垣声誉驰。归来卧烟岛，清风吹布衣。
百哀诗 其二十四 钱朝阳
作者：刘炳
朝代：明
体裁：古风

荆南多杞梓，秀色寒苍苍。峥嵘具梁栋，信矣扶明堂。匠石不自遇，徒为时感伤。凄其岁年晚，风雨卧沧江。
百哀诗 其五 秦元之
作者：刘炳
朝代：明
体裁：古风

铜仙卧荒云，春蚓吊长夜。瑶池桃花死，冷雨胭脂谢。老泪酸枯肠，羁旅哭亡社。无风生羽翰，酹酒茂陵下。
百哀诗 其五十 蓝静之明之昆季
作者：刘炳
朝代：明
体裁：古风

徵君天下名，书藏武陵曲。金涧青出蓝，丹田白生玉。棠棣驰英声，芝兰播清馥。桂林持节还，高风振林谷。
百哀诗 其五十一 蔡渊仲
作者：刘炳
朝代：明
体裁：古风

平生清苦心，不负春秋笔。看花上林苑，走马长安日。裴公平淮西，韩愈佐军律。归来披短褐，高卧书一室。絮酒向长风，悽其泪沾臆。
百哀诗 其五十七 操公琰
作者：刘炳
朝代：明
体裁：古风

一灯清苦心，纵横五经库。龙门屡点额，晚献长杨赋。莫年拥皋比，未足鸣韶濩。旅榇门生扶，风悲白杨路。
百哀诗 其五十三 李灿然
作者：刘炳
朝代：明
体裁：古风

书将五车读，少年观国光。龙池五色绿，官驿槐花黄。赐衣照春色，淡墨题秋香。林塘遗故宅，犹指郑公乡。
百哀诗 其五十九 程邦民
作者：刘炳
朝代：明
体裁：古风

亭亭鹿坡山，孕秀生凤凰。凌风振羽翮，五采皆文章。一鸣歘来仪，飞入天门翔。期以万里远，惜哉中道伤。
百哀诗 其五十二 章复斋
作者：刘炳
朝代：明
体裁：古风

兵尘辞里闾，游宦历藩府。乘运扳云鳞，历郡剖符虎。扁舟载琴册，衣锦照桑梓。日以文翰娱，耆年傲林圃。
百哀诗 其五十五 杨廉夫
作者：刘炳
朝代：明
体裁：古风

早持五色笔，文芒射奎星。龙墀晓射策，雁塔春题名。才华擅风骚，笔阵惊老成。宦游多使酒，银烛照娉婷。
百哀诗 其五十八 刘润芳
作者：刘炳
朝代：明
体裁：古风

刘翁最修颀，洒洒多蕴藉。陶情乐三馀，卖药不二价。诗章每吟哦，谈谑佐樽斝。风致今已无，苔荒断碑罅。
百哀诗 其五十六 周伯温
作者：刘炳
朝代：明
体裁：古风

簪缨著江右，早负台阁英。岭海持宪节，中朝播文声。篆法攻史籀，古劲追阳冰。归来老乡国，荒隧照秋萤。
百哀诗 其五十四 王子充
作者：刘炳
朝代：明
体裁：古风

呜呼太极翁，妙手称浙右。弟子何班班，经史皆指授。炳如鸾凤翔，蔚若杞梓秀。作者今已无，斯文嘅耆旧。
百哀诗 其八 朱允升
作者：刘炳
朝代：明
体裁：古风

黄峰三十六，秀色干云霞。哲人结茅屋，读饱书五车。乘时展经济，白日升天槎。挂冠仍著述，人羡笔生花。
百哀诗 其六 宋景濂
作者：刘炳
朝代：明
体裁：古风

婺女钟英灵，文燄射斗角。九野惊凤麟，孤云荐雕鹗。丹衮资黼黻，玉策专制作。老笔继班马，道统溯伊洛。天不遗耆年，斯文泪双落。
百哀诗 其六十 许德夫
作者：刘炳
朝代：明
体裁：古风

窥书不窥园，志在图不朽。寒窗老青毡，云壑甘白首。束帛屡交徵，美玉岂轻售。守道嗟无成，伤兹泪如溜。
百哀诗 其六十一 顾利宾
作者：刘炳
朝代：明
体裁：古风

青年从宦游，秀句称独步。兰�发春风，芙蓉沐朝露。昔追松雪翁，逸驾遵广路。怅矣桑榆情，看花眼如雾。
百哀诗 其六十七 吴用晦
作者：刘炳
朝代：明
体裁：古风

沧湾俯空寒，老月悬古色。残花漂断沼，野径绕荒宅。王珣称短簿，牙笏犹故泽。文藻遗江山，苍茫暮烟隔。
百哀诗 其六十三 叶楚庭
作者：刘炳
朝代：明
体裁：古风

舡头酒百壶，舡尾书百册。閒骑桃花马，醉弄西湖月。狂吟捲秋涛，声撼扶桑折。沧海无还期，哀魂楚云结。
百哀诗 其六十二 董宗文
作者：刘炳
朝代：明
体裁：古风

连山及龟藏，该博贯诸传。鹗荐喜三捷，蚁酣经百战。策献黄金墀，酒侍琼林宴。杞梓成摧残，斯文泪如线。
百哀诗 其六十五 徐叔度
作者：刘炳
朝代：明
体裁：古风

徐卿志瑰奇，苦学务师古。雄文轶先辈，杰笔排咀楚。深村风雅参，力欲造化补。辞官归敝庐，蓬蒿守环堵。
百哀诗 其六十六 蒋贵和
作者：刘炳
朝代：明
体裁：古风

年年志诗书，于律独精熟。守官著廉能，刻苦拯颓俗。归来半亩园，种此三径竹。对客无酒钱，尘釜少储粟。空遗旧交徒，长哀酬醽醁。
百哀诗 其六十四 杨遵道
作者：刘炳
朝代：明
体裁：古风

联镳白下门，载酒丹阳郭。素纨写黄筌，墨沼临碧落。远追秦汉宗，近做荆关作。华表树参差，怅望归来鹤。
百哀诗 其十 傅子初
作者：刘炳
朝代：明
体裁：古风

柴门对青山，茅屋俯流水。伊吾夜无眠，寒灯堕红蕊。声名一朝振，车马动闾里。书台悽暮烟，过客犹仰止。
百哀诗 其十一 董仲可
作者：刘炳
朝代：明
体裁：古风

董公治安策，足展经邦才。手扳蟾宫桂，足蹑龙虎台。鹖冠簪白发，蜗室生青苔。杜陵忧国念，伏枥老龙媒。
百哀诗 其十七 徐彦亨
作者：刘炳
朝代：明
体裁：古风

丱角事经史，萤窗同寸阴。芸绿蠹简细，草青书带深。予乘紫塞马，君调花县琴。玉楼何蚤召，荒冢閟空林。
百哀诗 其十三 苏平仲
作者：刘炳
朝代：明
体裁：古风

眉山文献源，后裔称杰作。垂云九苞凤，瑞世麟一角。乘运登禁林，雄笔振台阁。荒隧谁招魂，悲泉咽云壑。
百哀诗 其十九 鲁志敏
作者：刘炳
朝代：明
体裁：古风

鲁山堆月场，苦竹荫清樾。茅屋哦春风，衡门卧寒雪。高义磨层空，妙句追往哲。平生忧国心，泣涕屡陈策。
百哀诗 其十二 朱克升
作者：刘炳
朝代：明
体裁：古风

秋风折丹桂，蟾宫先著鞭。献赋昔有颂，著书今尚传。青灯老半世，白发垂两肩。暮年荷长锸，杞国屡忧天。
百哀诗 其十五 许栗夫
作者：刘炳
朝代：明
体裁：古风

鄱水出龙头，首荐魁虎榜。道探伊洛源，学溯洙泗讲。奎星流紫辉，天球振清响。弟子何珊珊，儒林动瞻仰。
百哀诗 其十八 孙子林
作者：刘炳
朝代：明
体裁：古风

清澄玉壶冰，迥出玄圃霞。高怀振尘表，雅度多才华。妙笔仿关董，小篆蟠龙蛇。每思勾漏令，轻举服丹砂。
百哀诗 其十六 练伯尚
作者：刘炳
朝代：明
体裁：古风

平生双眼高，伟论横四海。骏骥腾霜蹄，翔鸾振文彩。诗声追大雅，笔札轻阿买。笑语回春风，诸生仰模楷。
百哀诗 其十四 辛好礼
作者：刘炳
朝代：明
体裁：古风

王风萎蔓草，《大雅》何微茫。嗟哉逮梁宋，孰能继虞唐。鸾凤著文彩，云汉昭天章。九原不可作，悲风摧栋梁。
百哀诗 其四 刘伯温
作者：刘炳
朝代：明
体裁：古风

括苍何嶙峋，列秀青可数。产兹梁栋材，文艺溯东鲁。天文知谶纬，承云遂腾翥。不负槐花秋，勋名策天府。
百哀诗 其四十 杞楚材
作者：刘炳
朝代：明
体裁：古风

杞老缁衣流，肤硕眼双碧。云翮鹰绊鞲，霜蹄骥縻枥。学欲排词林，身不縳禅寂。悽其一龛灯，袈裟挂尘壁。
百哀诗 其四十一 方方壶
作者：刘炳
朝代：明
体裁：古风

蓬莱五云宫，金粉饰椒壁。醉时卧氍毹，酒醒洒墨汁。傲世双眼高，鬼谷白云湿。玉堂寄书来，落月梦相忆。野鹤吊孤松，衰萤照荒隧。
百哀诗 其四十七 黄淳斋
作者：刘炳
朝代：明
体裁：古风

折节委荣宠，顿将生死齐。秋荷补坏衲，空林旅幽栖。悬灯礼绣佛，清斋烹露葵。虎溪流古月，自与远公期。
百哀诗 其四十三 周白士
作者：刘炳
朝代：明
体裁：古风

阴洞悬乳泉，石沁古苔峭。绀粉落秋红，芙蓉澹斜照。孤吟白日晚，叠嶂玄猿叫。高怀谁与俦，天风递长啸。
百哀诗 其四十九 周伯宁
作者：刘炳
朝代：明
体裁：古风

大音何寥寥，制作思述古。藻思追大历，流英继才子。青海文鱼翔，赤岸天鸡舞。灵槎溯天河，伤心睇遥浦。
百哀诗 其四十二 王有成
作者：刘炳
朝代：明
体裁：古风

城南清虚堂，伟矣珊瑚器。窗深寒鸡早，囊古秋萤悴。簪笔侍玉墀，趋班掌金匮。沦落伤遗文，虹光斗牛避。
百哀诗 其四十五 陈养吾
作者：刘炳
朝代：明
体裁：古风

少年不下帷，壮志期射策。秋闱擢西风，春衫试南陌。歌馀豆䓻红，醉倚琼花白。非无经邦才，自愧齐门瑟。
百哀诗 其四十八 王又新
作者：刘炳
朝代：明
体裁：古风

穷经不窥园，闭户动一纪。渴不饮盗泉，饥或借邻米。学探伊洛源，志溯洙泗委。苦节贫自甘，清风振闾里。
百哀诗 其四十六 俞用中
作者：刘炳
朝代：明
体裁：古风

棘闱肃仪鸾，槐影通九陌。战馀万蚁酣，气夺千军魄。金莲月三更，彩笔日五色。南丰一瓣香，桃李遍南北。
百哀诗 其四十四 陶主敬
作者：刘炳
朝代：明
体裁：古风

早跻龙虎台，未足展云翮。匡时济经纶，逢运振雄策。檄回星斗芒，剑动风云色。未抒稽古心，每惜萧曹划。
瞻云堂为淮西李仲良赋
作者：刘炳
朝代：明
体裁：古风

生逢兵革离乡邑，故家门巷儿时习。垄上苍苔覆墓田，城西乔木连寒石。每忆年年寒食时，轻烟冉冉落花稀。坟前斗酒无人酹，沙际残碑有字题。漠漠长河孤鸟没，九泉路杳嗟何及。银雁秋沉落木黄，金蚕春暝寒泉碧。漂泊缁尘几日归，故衣线断感春晖。终天一掬松楸泪，心逐孤云日夜飞。
瞻云堂为淮西李仲良赋
作者：刘炳
朝代：明

生逢兵革离乡邑，故家门巷儿时忆。垄上苍苔覆墓田，城西乔木连寒石。每忆年年寒食时，轻烟冉冉落花稀。坟前斗酒无人酹，沙际残碑有字题。漠漠长河孤鸟没，九泉路杳嗟何及。银雁秋沉落木黄，金蚕春暝寒泉碧。漂泊缁尘几日归，故衣线断感春晖。终天一掬松楸泪，心逐孤云日夜飞。
石妇操
作者：刘炳
朝代：明
体裁：琴操

朝朝山头望，日日愿夫归，夫君不归将畴依。妾身已一难再失，宁向山头化为石。山崩石应堕江水，千年万年清到底。
示宜学绩学甲戌三月题
作者：刘炳
朝代：明

阿爷五十四，怜汝才始生。恩育夙夜谨，眉目秋水清。行如生鹿跳，语若流莺鸣。常时恣娇顽，计日期长成。尔祖豪杰姿，声闻州郡钦。一顾等成败，片言能重轻。田园亘阡陌，兵火成榛荆。千顷遗寸波，百田才一塍。官租因讼致，薄业宁躬耕。不辞生理苦，所惧徭役并。嗟予早失怙，慈亲训遗经。遭时风尘黑，扶日云霄青。簪笔侍禁闼，通籍居承明。衰年遂冉冉，薄宦徒营营。辞官归故园，葺屋依先茔。看花眼如雾，种竹发已星。贫无金在囊，家有书满籯。念汝未强壮，立身恐伶仃。痛逼骨肉怀，感慈肝胆惊。男儿在忠孝，业学崇勋名。题诗冀汝识，慰我桑榆情。
示宜学绩学甲戌三月题
作者：刘炳
朝代：明
体裁：古风

阿爷五十四，怜汝才始生。恩育夙夜谨，眉目秋水清。行如生鹿跳，语若流莺鸣。当时恣娇顽，计日期长成。尔祖豪杰姿，声闻州郡钦。一顾等成败，片言能重轻。田园亘阡陌，兵火成榛荆。千顷遗寸波，百田才一塍。官租因讼致，薄业宁躬耕。不辞生理苦，所惧徭役并。嗟予蚤失怙，慈亲训遗经。遭时风尘黑，扶日云霄青。簪笔侍禁闼，通籍居承明。衰年遂冉冉，薄宦徒营营。辞官归故园，葺屋依先茔。看花眼如雾，种竹发已星。贫无金在囊，家有书满籯。念汝未强壮，立身恐伶仃。痛逼骨肉怀，感慈肝胆惊。男儿在忠孝，业学崇勋名。题诗冀尔识，慰我桑榆情。
离怀寄汪宗彝杨孟瑄魏居敬
作者：刘炳
朝代：明

绿树啼鸦春又归，雨晴山径溅香泥。杨花不似离情薄，犹趁东风逐马蹄。垂垂江雨作春波，江上行人晚唱歌。莫遣青灯照衣袂，酒痕不似泪痕多。
离怀寄汪宗彝杨孟瑄魏居敬·其一
作者：刘炳
朝代：明

绿树啼鸦春又归，雨晴山径溅香泥。杨花不似离情薄，犹趁东风逐马蹄。
离怀寄汪宗彝杨孟瑄魏居敬·其一
作者：刘炳
朝代：明
体裁：七言绝句

绿树啼鹃春又归，雨晴山径溅香泥。杨花不似离情薄，犹趁东风逐马蹄。
离怀寄汪宗彝杨孟瑄魏居敬·其二
作者：刘炳
朝代：明
体裁：七言绝句

垂垂江雨作春波，江上行人晚唱歌。莫遣青灯照衣袂，酒痕不似泪痕多。
秋夜对月寄汪宗彝
作者：刘炳
朝代：明

宫树凉生绛阙，玉阶影转银河。曾侍梨园供奉，梦魂犹记笙歌。抗节誓清瀚海，请缨愿系楼兰。尘涩腰间白羽，犹思射虎南山。辩舌曾归白璧，酬恩尽散黄金。范叔绨袍谁念，悲歌自爨瑶琴。薄技宁为鸡口，雄心每倚鱼肠。弊矣布袍双袖，御炉犹带天香。
秋夜对月寄汪宗彝·其一
作者：刘炳
朝代：明
体裁：六言诗

宫树凉生绛阙，玉阶影转银河。曾侍梨园供奉，梦魂犹记笙歌。
秋夜对月寄汪宗彝·其三
作者：刘炳
朝代：明
体裁：六言诗

辩舌曾归白璧，酬恩尽散黄金。范叔绨袍谁念，悲歌自爨瑶琴。
秋夜对月寄汪宗彝·其二
作者：刘炳
朝代：明
体裁：六言诗

抗节誓清瀚海，请缨愿系楼兰。尘涩腰间白羽，犹思射虎南山。
秋夜对月寄汪宗彝·其四
作者：刘炳
朝代：明
体裁：六言诗

薄技宁为鸡口，雄心每倚鱼肠。弊矣布袍双袖，御炉犹带天香。
秋夜词
作者：刘炳
朝代：明
体裁：七言绝句

银床露滴梧桐叶，紫殿香销水沉屑。玉箫吹罢晚妆残，半捲珠帘拜新月。
秋词
作者：刘炳
朝代：明

广寒楼阁玉为梁，月里姮娥百宝妆。流水莫题红叶句，人间天上隔宫墙。
秋词
作者：刘炳
朝代：明
体裁：七言绝句

紫电宫嫔晓贯鱼，静鞭当殿肃金吾。近臣知有天颜喜，东殿疏囚有谏书。
秋词刘子雍同赋
作者：刘炳
朝代：明
体裁：七言绝句

广寒楼阁玉为朵，月里姮娥百宝妆。流水莫题红叶句，人间天上隔宫墙。
秣陵怀古
作者：刘炳
朝代：明

凤凰台倚镇淮东，六代江山指顾中。晋邸黄旗曾渡马，金陵王气已飞龙。桥通朱雀连丹阙，巷绕乌衣接紫宫。王谢堂前双燕子，落花寒食又东风。
秣陵怀古
作者：刘炳
朝代：明
体裁：七言律诗

凤凰台倚镇淮东，六代江山指顾中。晋鄙黄旗曾渡马，金陵王气已飞龙。桥通朱雀连丹阙，巷绕乌衣接紫宫。王谢堂前双燕子，落花寒食又东风。
秦淮书舍为端孝思赋
作者：刘炳
朝代：明

秦淮水，金溶溶。群峰迤？以走北，万壑曲折而朝东。盘礴之秀，山川所钟。金精伏地斗牛烂，王气烛夜风云从。以之定九鼎、制万国，凤台鹊观之壮，龙蟠虎踞之雄。春风三月城东路，紫陌红尘映朱户。万树娇花骏马嘶，千条弱柳流莺度。楚榭春妆玉衬钿，秦楼夜宴金摇步。鬓堕秋痕晓雾轻，眉分晚黛朝云妒。洛下谁论杜牧狂，临邛不数相如赋。故人结屋对江波，厌听朝朝玉树歌。白苧裁成朝隐几，黄庭写罢晚观鹅。芸窗太史三冬足，日阅牙签常百轴。志笃孙康映雪勤，心潜车胤囊萤读。舌捲波涛隘五湖，气雄岛峙吞三蜀。南金赤箭，如圭如璋。泰山北斗，景星凤凰。有志未可量也，期尔万里风云翔。
秦淮书舍为端孝思赋
作者：刘炳
朝代：明
体裁：古风

秦淮水，金溶溶。群峰迤�以走北，万壑曲折而朝东。盘礴之秀，山川所钟。金精伏地斗牛烂，王气烛夜风云从。以之定九鼎、制万国，凤台鹊观之壮，龙蟠虎踞之雄。春风三月城东路，紫陌红尘映朱户。万树娇花骏马嘶，千条弱柳流莺度。楚榭春妆玉衬钿，秦楼夜宴金摇步。鬓堕秋痕晓雾轻，眉分晚黛朝云妒。洛下谁论杜牧狂，临邛不数相如赋。故人结屋对江波，厌听朝朝玉树歌。白苧裁成朝隐几，黄庭写罢晚观鹅。芸窗太史三冬足，日阅牙签常百轴。志笃孙康映雪勤，心潜车胤囊萤读。舌捲波涛隘五湖，气雄岛峙吞三蜀。南金赤箭，如圭如璋。泰山北斗，景星凤凰。有志未可量也，期尔万里风云翔。
秦淮元夕次宋学士韵
作者：刘炳
朝代：明
体裁：七言律诗

帘幕轻寒著柳条，宫壶停漏夜迢迢。虹桥列汉通鳌影，翠辇扶云落凤毛。歌转莺春花作阵，步摇莲暖玉生娇。绮罗留眼归来晚，斜月楼西转树腰。
立春五日雪中寄房山旅馆诸友兼简余评事·其一
作者：刘炳
朝代：明
体裁：七言律诗

新春五日转添寒，客馆难禁久未还。冻合层冰生瓮底，光浮积雪满窗间。袁安高卧凭谁问，杜老追游秪自閒。写就新诗寄知己，隔邻沽酒一怡颜。
立春五日雪中寄房山旅馆诸友兼简余评事·其二
作者：刘炳
朝代：明
体裁：七言律诗

晓来积雪遍天涯，寒气侵人日渐加。梅萼香消都结实，柳条翠浅半生芽。床头金尽还赊酒，涧底泉清任煮茶。滉漾瑶阶天咫尺，诗成冻笔笑涂鸦。
端午呈敬义叔
作者：刘炳
朝代：明
体裁：七言律诗

凉雨晴时艾叶肥，家家将绿上门扉。土墙树密黄梅熟，草阁帘深紫燕飞。病臂谩缠新綵索，御香犹带旧罗衣。邻翁有酒招相饮，醉不颠狂晚不归。
简孔博士
作者：刘炳
朝代：明

宿雨晓还歇，开窗销郁沈。烟光蔼芳树，池上鸣幽禽。逶迤瞻郡斋，窈窕期盍簪。孤怀屡百积，群疑思一箴。何时联夜榻，春漏委波声。
简孔博士
作者：刘炳
朝代：明
体裁：古风

宿雨晓还歇，开窗销郁沉。烟光蔼芳树，池上鸣幽禽。逶迤瞻郡斋，窈窕期盍簪。孤怀屡百积，群疑思一箴。何时联夜榻，春漏委波深。
简戴彦硕
作者：刘炳
朝代：明

故人结得草堂低，老圃连城近市西。碧注砚池荷叶露，红粘屐齿杏花泥。书悬牛角朝耕地，饭饲鱼苗晚灌畦。只恐长安云路近，马蹄催梦听朝鸡。
简戴彦硕
作者：刘炳
朝代：明
体裁：七言律诗

故人结得草堂低，老圃连城近市西。碧注砚池荷叶露，红黏屐齿杏花泥。书悬牛角朝耕地，饭饲鱼苗晚灌畦。只恐长安云路近，马蹄催梦听朝鸡。
简陈彦友陈伯谐陈伯纯陈良遂
作者：刘炳
朝代：明
体裁：七言律诗

飞鸟长弓紫气高，驱驰王事寸心劳。乌桓月黑迷犀甲，雁塞云黄按虎韬。禁漏尚闻金琐闼，御香犹惹锦罗袍。刘郎老矣归来晚，花落山中旧种桃。
简陈彦友陈伯谐陈伯纯陈遂良
作者：刘炳
朝代：明

飞舄长弓紫气高，驱驰王事寸心劳。乌桓月黑迷犀甲，雁塞云黄接虎韬。禁漏尚闻金琐闼，御香犹惹锦罗袍。刘郎老矣归来晚，花落山中旧种桃。
箕山操
作者：刘炳
朝代：明
体裁：琴操

清流泱泱，箕山之阳。樛木森森，箕山之阴。嗟嗟巢父，岂洗其耳，实洁其心。
精卫操
作者：刘炳
朝代：明
体裁：琴操

海石白凝雪，海波青照天，衔石填海无穷年。但愿沧海扬尘化为土，尔无冤兮尔无苦。
紫骝马寄朱士正
作者：刘炳
朝代：明
体裁：乐府曲辞

紫骝马，雕鞍鞲来汗如赭。恨郎骑马过章台，醉月眠花寻不来。郎若归时将马卖，无马寻春郎莫怪。
经抚河遇雪舟中睡午方起
作者：刘炳
朝代：明
体裁：古风

沙溪风寒飞雪狂，风大不敢开篷窗。蒙头裹被睡过午，柁底浪急声舂撞。岸上枫林茅屋小，新年家家无米粜。土灶作炊烟满船，灰压湿薪蚯蚓叫。山僮不愔途旅艰，靴绽衣薄双眉攒。艰难末路乃如此，富贵有梦真邯战。却忆琼林侍宫膳，雪花不入黄金殿。酒上朱颜万国春，花簪乌帽千官宴。锦笺綵笔赐题诗，仙仗频移出苑迟。身惹御香罗袖窄，马蹄归踏杏花泥。
经抚河遇雪舟中睡午方起
作者：刘炳
朝代：明

沙溪风寒飞雪狂，风大不敢开篷窗。蒙头裹被睡过午，柁底浪急声舂撞。岸上枫林茅屋小，新年家家无米粜。土灶作炊烟满船，灰压湿薪蚯蚓叫。山僮不谙途旅艰，靴绽衣薄双眉攒。艰难末路乃如此，富贵有梦真邯郸。却忆琼林侍宫膳，雪花不入黄金殿。酒上朱颜万国春，花簪乌帽千官宴。锦笺彩笔赐题诗，仙仗频移出苑迟。衣惹御香罗袖窄，马蹄归踏杏花泥。
经梅林李待制故居有感柬徐伯推县丞
作者：刘炳
朝代：明
体裁：七言律诗

矫矫云霄一鹗翔，行人犹指郑公乡。窗遗月桂天香冷，庭锁秋槐暮雨荒。赋对御筵题羽猎，恩沾宫宴奏霓裳。举头见日长安远，故砚尘迷白玉堂。
经汝弼叔故馆有感而作呈汝尚叔及彦常弟
作者：刘炳
朝代：明

山馆澹将夕，寒灯对炉熏。墙阴古梅落，池深芳草春。疏棂带斜月，连床非昔人。履綦无往迹，琴册有余尘。坐感岁时改，心悲文采湮。缄题不忍写，凄恻泪沾巾。
经汝弼叔故馆有感而作呈汝尚叔及彦常弟
作者：刘炳
朝代：明
体裁：古风

山馆澹将夕，寒灯对炉熏。墙阴古梅路，池深芳草春。疏棂带斜月，连床非昔人。履綦无往迹，琴册有馀尘。坐感岁时改，心悲文采湮。缄题不忍写，悽恻泪沾巾。
经白将军故第
作者：刘炳
朝代：明
体裁：古风

粉墙将暖日，依旧柳条新。上马台边路，春风无一人。画梁暗巢雀，绮席委芳尘。桃李东园夜，馀香敛翠嚬。
经露筋祠
作者：刘炳
朝代：明
体裁：七言绝句

珠湖烟雨散晴晖，帆落风轻短棹迟。春草断垣斜日里，行人犹说露筋祠。
继善堂为万得亨赋
作者：刘炳
朝代：明
体裁：古风

漆经剥落蝌蚪沉，孔壁已无丝竹音。红牙题签镂白玉，紫驼剪锦泥黄金。幽篁三径琅玕静，睡鸭焚香销淑景。帘深粉壁白于霜，屈曲龙蛇挂秋影。故人好雅绝纷华，右史左图书满车。眼看富贵浮云外，宜尔子孙宜尔家。
耕读生涯为子升弟作
作者：刘炳
朝代：明
体裁：古风

杏花开时啼乳鸠，平野雨霁青烟浮。稚儿呼犊出沟食，长蓑短笠登西畴。布谷村南声逐逐，劝人种新食新谷。蛙声知岁卜田头，龙骨声閒卧沙曲。九农鼓腹喜年登，�稏连云欣岁熟。草塘低接榆柳墙，柴门半掩归牛羊。溪虚笛弄夕阳晚，木脱风高秋露凉。窗下移灯把书读，老翁燃松当短烛。但愿官家徭役平，鸡黍年年会邻屋。
自述二首
作者：刘炳
朝代：明
体裁：七言律诗

閒道平生志气高，宦游千里不辞劳。东阿远想迎三釜，南海多诗解六韬。贪看彩云栖布被，岂知花落湿银袍。从今莫问封侯事，好向山中学种桃。
花朝云巢叔小饮
作者：刘炳
朝代：明
体裁：七言律诗

野人门巷土墙低，雨压春寒思欲迷。衣绿湿沾芳草径，屐红香惹落花泥。笋烧玉版晴浮蚁，饼切琼酥晚割鸡。乳燕鸣鸠寒食近，杖藜携酒过溪西。
苏小小歌同端孝思赋
作者：刘炳
朝代：明
体裁：乐府曲辞

棠梨花开春日迟，绿窗银屏鹦鹉啼。玉骢惯识寻芳路，手绾同心约郎去。
荆州护卫指挥陈公伯英鞍马之暇焚香吟诗高怀雅量令人起敬赋诗承教
作者：刘炳
朝代：明
体裁：古风

将军少年英气豪，学剑论兵谈六韬。龟纹琐甲紫丝辔，虎皮鞍鞯红锦袍。三尺雕弓两斛力，八岁龙驹双佩刀。不愤旄头如火赤，从驾南征破绝域。淮雁啼霜瘴月昏，骆驼载雪狼烟湿。羽檄流星烽火连，搴旗誓欲静三边。衔枚榆塞金疮苦，洗箭沙泉战血膻。柳阴日落鸣笳鼓，玉帐筹边月当午。酒压葡萄壮士歌，花插真珠美人舞。奏凯归来拜玉墀，天恩颁宴画楼西。汉家未数萧曹业，麟阁丹青姓字题。
荆州护卫指挥陈公伯英鞍马之暇焚香吟诗高怀雅量令人起敬赋诗承教
作者：刘炳
朝代：明

将军少年英气豪，学剑论兵谈六韬。龟纹璅甲紫丝辔，虎皮鞍鞯红锦袍。三尺雕刀两斛力，八岁龙驹双佩刀。不愤旄头如火赤，从驾南征破蛮陌。鸿雁啼霜瘴月昏，骆驼载雪狼烟湿。羽檄流星烽火连，搴旗誓欲静三边。衔枚榆塞金疮苦，洗箭沙泉战血膻。柳营日落鸣笳鼓，玉帐筹边月当午。酒压蒲萄壮士歌，花插真珠美人舞。奏凯归来拜玉墀，天恩颁宴画楼西。汉家未数萧曹业，麟阁丹青姓字题。
董娇娆为周郁赋
作者：刘炳
朝代：明
体裁：乐府曲辞

妾家住邯郸，少小矜容颜。七岁画娥眉，十岁垂髻鬟。十三刺绣人前坐，十五秦筝架上弹。红粉楼高临大路，自恃芳华立门户。鹦鹉春眠芍药阑，骄骢晚系垂杨树。梅点香奁玉作钿，莲移罗袜金为步。朝歌暮饮绮罗丛，东园桃李斗春风。黛疑柳浅匀朝翠，朱讶樱浓洗晓红。烛围锦帐宵常曙，香蔼雕笼夕未空。秋月春花等閒度，谁怜窈窕迎新故。夜夜虚迷洛浦云，朝朝枉结阳台雨。带绾同心只自怜，枕期连理翻成误。眼前相爱岂相知，弹指风光节物移。只道青春镇长好，那知白发易如丝。容颜销歇莺花冷，歌舞凄凉鞍马稀。昨日樽前双泪落，谁似周郎情不薄。得配鸳鸯死亦判，愿谐鱼水生相托。青鸟缄封书莫迟，秦楼肠断夜乌啼。君卿岂羡东墙约，梁氏应同举案齐。
蒲养堂为荐福天然长老赋
作者：刘炳
朝代：明
体裁：古风

方丈前头蒲叶细，上人纫蒲织为屐。拄杖挑云过市西，换得香粳奉甘旨。袈裟焚兰还诵经，慈颜怡怡双鬓星。瓮头酿得春酒绿，但愿四时蒲叶青。
虞美人·汴梁怀古壬辰年作
作者：刘炳
朝代：明
体裁：词

春风芳草梁园路。玉辇今何处。香销珠翠旧妆楼。惟有胭脂井畔、水东流。伤心太液池头月。清影圆还缺。万年枝上野花开。肠断年年不见、翠华来。
虞美人·重游三山感旧
作者：刘炳
朝代：明

信陵门下簪缨客。寂寞头多白。重来无复旧交游。上马台边烟草、不胜秋。风流云散繁华去。犹指将军树。长歌何处吊荒丘。衰泪凄凉不尽、与江流。
虞美人·重游三山感旧
作者：刘炳
朝代：明
体裁：词

信陵门下簪缨客。寂寞头都白。重来无复旧交游。上马台边烟草、不胜秋。风流云散繁华去。犹指将军树。长歌何处吊荒邱。衰泪凄凉不尽、与江流。
虞美人词
作者：刘炳
朝代：明
体裁：乐府曲辞

万人剑气真罴虎，宝玦鸿门悲亚父。阴陵失道岂天亡，志轻仁义为降虏。凄凉垓下楚歌哀，玉碎花飞报危主。至今荒冢说虞姬，一去繁华名不死。君不见玉环香断九泉扃，万古沧波流不清。
行路难
作者：刘炳
朝代：明
体裁：乐府曲辞

奉君五綵凤凰之绮幄，七宝鸳鸯之锦床。博山氤氲之冰屑，金盘沆瀣之琼浆。春风无情不相待，朱颜绿鬓年年改。姑苏台上鼓如雷，四时歌舞百花开。当年意气今安在，鬼火如灯秋似海。
行路难·奉君五彩凤凰之绮幄
作者：刘炳
朝代：明

奉君五彩凤凰之绮幄，七宝鸳鸯之锦床，博山氤氲之冰屑
，金盘沆瀣之琼浆。
春风无情不相待，朱颜绿鬓年年改。
姑苏台上鼓如雷，四时歌舞百花开。
当年意气今安在，鬼火如灯秋似海。
襄阳怀古
作者：刘炳
朝代：明
体裁：七言律诗

东连吴会接南荆，西引岷峨鸟道青。波涨潭溪曾跃马，台荒郢树忆呼鹰。鹿门庞老遗残径，岘首羊公有故城。零落断碑风景异，至今父老涕纵横。
西湖独酌偶·其一
作者：刘炳
朝代：明
体裁：七言绝句

荷锸相随刘伯伦，竹林避世信天民。朝朝痛饮馀杭酒，苏小门前醉过春。
西湖独酌偶·其二
作者：刘炳
朝代：明
体裁：七言绝句

渴眠篷底口涎流，曲糵为池糟作邱。便向五湖成浪死，墓题应得醉乡侯。
见月行
作者：刘炳
朝代：明

自怜少小不识月，疑是明镜飞上天。但看三五二八夜，弯弯缺缺仍复圆。悲欢离合每对此，风雨阴晴经几年。壮强已过今老大，俯仰婵娟不胜慨。也曾对月客长安，蹇驴破帽西风残。砧声萧条夜向夕，剑影错落秋生寒。也曾对月秦楼夜，春寒珠箔梨花谢。金钗扶醉晓催鸡，翠被留香暖馀麝。也曾对月抱遗经，灯火绳枢掩草亭。齑瓮结冰寒走蠹，芸窗露下晚收萤。也曾对月榆关戍，百战沙场士争死。金疮卧马瘴烟青，玉帐磐雕阵云紫。也曾对月泊潇湘，商贾凄凉野店荒。菰米黑沉乌啄雪，柳条翠减雁啼霜。也曾对月东华道，影转金茎阊阖晓。玉殿承恩出苑迟，琼林侍宴簪花早。衰病归来百不成，烟蓑雨笠学躬耕。壮士寂寞吴牛喘，倦翼凋零野鹊惊。每惭泛渚袁宏咏，那复登楼庾亮情。飞盖青园歌已远，乘舟赤壁梦何凭。月色不殊人自改，捣药惟应兔长在。搴衣吊古倍增悲，长跪临风献清酹。朱颜易去不复来，一日一醉能几回。昨日少年今日老，且须置酒登高台。桂花吹香白露下，莫惜烂醉黄金罍。旧游岂无歌舞地，铜驼白骨迷苍苔。前人已往今还昔，今人宁无后人忆。后人复遣后人哀，月落银河泻空碧。
见月行
作者：刘炳
朝代：明
体裁：乐府曲辞

自怜少年不识月，疑是明镜飞上天。但看三五二八夜，弯弯缺缺仍复圆。悲欢离合每对此，风雨阴晴经几年。壮强已过今老大，俯仰婵娟不胜慨。也曾对月客长安，蹇驴破帽西风残。砧声萧条夜向夕，剑影错落秋生寒。也曾对月秦楼夜，春寒珠箔梨花谢。金钗扶醉晓催鸡，翠被留香暖馀麝。也曾对月抱遗经，灯火绳枢掩草亭。齑瓮结冰寒走蠹，芸窗露下晚收萤。也曾对月榆关戍，百战沙场士争死。金疮卧马瘴烟青，玉帐磐雕阵云紫。也曾对月泊潇湘，商贾凄凉野店荒。菰米黑沉乌啄雪，柳条翠减雁啼霜。也曾对月东华道，影转金茎阊阖晓。玉殿承恩出苑迟，琼林侍宴簪花早。衰病归来百不成，烟蓑雨笠学躬耕。壮心寂寞吴牛喘，倦翼彫零野鹊惊。每惭泛渚袁宏咏，那复登楼庾亮情。飞盖清园歌已远，乘舟赤壁梦何凭。月色不殊人自改，捣药惟应�长在。搴衣吊古倍增悲，长跪临风献清酹。朱颜易去不复来，一日一醉能几回。昨日少年今日老，且须置酒登高台。桂花吹香白露下，莫惜烂醉黄金罍。旧游岂无歌舞地，铜驼白骨迷苍苔。前人已往今还昔，今人宁无后人忆。后人复遣后人哀，月落银河泻空碧。
读鲁志敏王信臣诗有感柬童汝能
作者：刘炳
朝代：明
体裁：七言绝句

鲁连王建都仙去，风雅无人可共参。零落酒船一百斛，莺花肠断老江南。
谢惠杏柬刘子中
作者：刘炳
朝代：明
体裁：七言律诗

凉雨晴时杏子新，筠笼分贶感芳邻。摘来黄熟连香润，捧出红圆讶色匀。汉苑赐沾趋内省，文园归卧老江滨。年年煮酒仍题句，白发相看慰故人。
谢惠柑答刘子中
作者：刘炳
朝代：明
体裁：七言律诗

黄柑分寄远承将，擘处霏微晓雾香。清润曾经湘岸雨，圆酣犹带洞庭霜。荐馀诏许功臣赐，宴罢恩先近侍尝。归卧沧江今白发，擎来病目泪成行。
赋斯旭侄古铜香奁
作者：刘炳
朝代：明
体裁：七言律诗

香奁制古暗尘霾，吟袖摩挲秀润开。翠蚀螭文迷岁代，金销龙篆杂云雷。华堂秋暖凝鸡舌，燕寝霜寒压麝煤。最爱酒醒残月候，澹烟斜缕伴琴台。
赋清华堂诗
作者：刘炳
朝代：明

皇威戒安逸，翰苑游神机。天球列东序，玉藻罗北扉。蜒蜿紫气润，璀璨虹光辉。奎彩动黄阁，文光照彤墀。鼓枻洙泗源，遵舟伊洛湄。梁追昭明辙，汉轶东平輗。瀛洲浮暖吹，银潢演春漪。芝蟠五色叶，桃发万年枝。墨沼鹅群浴，书林燕子飞。花阴移鹤仗，竹色来凤仪。共沐恩波润，咸蒙圣泽滋。河清仰文化，同轨固磐基。
赋清华堂诗
作者：刘炳
朝代：明
体裁：古风

皇威戒安逸，翰苑游神机。天球在东序，玉藻罗北扉。蜒蜿紫气润，璀璨虹光辉。奎彩动黄阁，文光照彤墀。鼓枻洙泗源，遵舟伊洛湄。梁追昭明辙，汉轶东平輗。瀛洲浮暖吹，银潢演春漪。芝蟠五色叶，桃发万年枝。墨沼鹅群浴，书林燕子飞。花阴移鹤仗，竹色来凤仪。共沐恩波润，咸蒙圣泽滋。河清仰文化，同轨固磐基。
赋牡丹柬刘子雍昆季并呈黄景昂程伯羽
作者：刘炳
朝代：明
体裁：七言律诗

魏紫姚黄压画阑，名园三月雨初乾。舞回金屋迎飞燕，宴罢瑶台侍綵鸾。锦里独怜池馆在，清樽能共子孙看。行云易逐东风散，莫惜狂歌烂漫欢。
赐衣
作者：刘炳
朝代：明
体裁：七言律诗

十日江城雪拥门，官衣颁赐念微臣。天机织处经纶密，云锦裁成黼黻新。宠被光荣沾雨露，暖回衰朽感阳春。祗惭蒲柳桑榆景，犬马丹心敢后尘。
赐衣
作者：刘炳
朝代：明

十日江城雪拥门，宫衣颁赐念微臣。天机织处经纶密，雪锦裁成黼黻新。宠被光荣沾雨露，暖回衰朽感阳春。祗惭蒲柳桑榆景，犬马丹心敢后尘。
过南湖觜
作者：刘炳
朝代：明
体裁：古风

城头开船北风起，帆轻直过南湖觜。上水欢呼下水嗟，龙王庙前准烧纸。小妇攀罾杨柳矶，淮盐换得鳜鱼肥。沽来新酒不成醉，卧听邻船歌《竹枝》。
过芜城怀古寄程伯羽刘子雍胡伯清
作者：刘炳
朝代：明
体裁：七言律诗

珠帘十里琼花月，唯见荒城背夕曛。潮落邗沟迷废垒，树连瓜步带残云。雄文犹记陈琳檄，故苑空遗炀帝坟。书剑昔曾趋幕府，白头应愧鲍参军。
过芜城怀古寄程伯羽刘子雍胡伯清
作者：刘炳
朝代：明

珠帘十里琼花月，惟见荒城背夕曛。潮落邗沟迷废垒，树连瓜步带残云。雄文犹记陈琳檄，故苑空遗炀帝坟。书剑昔曾趋幕府，白头应愧鲍参军。
过钱朝阳故居有感柬程伯羽汪宗彝
作者：刘炳
朝代：明
体裁：七言律诗

短墙依旧草堂深，兰径重寻思不禁。芍药红残花漂雨，甘棠绿嫩树成阴。帖临青李池遗墨，曲奏朱丝壁忆琴。回首风流陈迹冷，山阴邻笛泪沾襟。
过钱朝阳故居有感柬程伯羽汪宗彝
作者：刘炳
朝代：明

短墙依旧草堂深，兰径重过思不禁。芍药红残花漂雨，甘棠绿嫩树成阴。帖临青李池遗墨，曲奏朱丝壁忆琴。回首风流陈迹冷，山阳邻笛泪沾襟。
迎春曲
作者：刘炳
朝代：明
体裁：乐府曲辞

燕梁綵飘金凤喧，翠衿小儿双髻悬。珊瑚鞭折金锁掣，九地神牛飞上天。东郊辘轳鸣紫犊，绿芜一片玻璃縠。柳眉桃脸红霏霏，东园蝴蝶西园飞。
迎春曲
作者：刘炳
朝代：明

燕梁綵飘金凤喧，翠襟小儿双髻悬。珊瑚鞭拆金锁掣，九地神牛飞上天。东郊辘轳鸣紫犊，绿芜一片玻璃縠。柳眉桃脸红菲菲，东园蝴蝶西园飞。
送丁兼善还荆州
作者：刘炳
朝代：明

大邦维襄国门户，轸翼经躔分野次。西带巴樊控楚墟，东连吴会跨淮泗。凌云宫阙丽中天，府下英豪总世贤。宾客那能朱履宴，簪缨未数玳瑁筵。行旌枉顾溪头屋，潇洒襟期慰幽独。蓝田日暖出奇姿，紫畹琼兰蔼清馥。交情绝爱眼中稀，慷慨霏谈不忍违。只恐王程军务速，青云荆树马騑騑。
送丁兼善还荆州
作者：刘炳
朝代：明
体裁：古风

大邦维襄国门户，轸翼经躔分野次。西带巴樊控楚墟，东连吴会跨淮泗。凌云宫阙丽中天，府下英豪总世贤。宾客那能珠履宴，簪缨未数玳瑁筵。行旌枉顾溪头屋，潇洒襟期慰幽独。蓝田玉相出奇姿，紫畹琼兰蔼清馥。交情绝爱眼中稀，慷慨霏谈不忍违。只恐王程军务速，青云荆树马騑騑。
送人之钦州
作者：刘炳
朝代：明
体裁：七言绝句

君到钦州四月过，春深铜柱翠如磨。平生一掬英雄泪，寄向东风吊伏波。
送任侯赴京华
作者：刘炳
朝代：明
体裁：古风

柔桑阴阴无附枝，云连麦穗秀两岐。儿童拦街晚骑竹，父母携酒春搴帷。犊车巡行树边憩，土墙犬卧花阴细。野岸帘栊夜读书，茅檐机杼秋催织。我侯之泽民感之，三年报政民怀思。我侯之德永无斁，彭蠡湖边勒贞石。
送春寄杨孟瑄
作者：刘炳
朝代：明
体裁：七言律诗

肠断春光几日晴，登山临水送将行。天连草色围孤嶂，树带河流绕故城。几点落红惊蝶影，一庭新绿占莺声。殷勤更约明年早，酒对阳关慰别情。
送春诗
作者：刘炳
朝代：明
体裁：古风

珊瑚钩搭黄金索，杨花香雪穿珠箔。綵云蟠翠绣麒麟，宫衣初试罗衫薄。雉扇班移午漏迟，麝煤浮砚墨淋漓。笔扫粉笺龙影动，殿头新赋送春诗。
送王待制省亲
作者：刘炳
朝代：明
体裁：七言律诗

九重承旨省庭闱，白舫青帘出御堤。江树嫩寒萱草雪，驿程新霁杏花泥。赐衣紫锦裁鸾尾，归橐黄金铸马蹄。綵侍日长多宴暇，应寻禹穴旧游题。
送黄彦美还会稽彦美尝从故侯买里古思以兵守越后为雪仇报恩一时称诵·其一
作者：刘炳
朝代：明
体裁：七言绝句

君去应须到会稽，故侯墓上草离离。信陵门下三千客，泪洒东风更有谁。
送黄彦美还会稽彦美常从故侯买里古思以兵守越后雪仇报恩一时称诵
作者：刘炳
朝代：明

君去应须到会稽，故侯墓上草离离。信陵门下三千客，零落东风更有谁。少年宾客东南盛，金错龙泉手自提。今日萧萧鞍马里，五更趋府候晨鸡。
送黄彦美还会稽彦美常从故侯买里古思以兵守越后雪仇报恩一时称诵·其一
作者：刘炳
朝代：明

君去应须到会稽，故侯墓上草离离。信陵门下三千客，零落东风更有谁。
送黄彦美还会稽彦美常从故侯买里古思以兵守越后雪仇报恩一时称诵·其二
作者：刘炳
朝代：明
体裁：七言绝句

少年宾客东南盛，金错龙泉手自提。今日萧萧鞍马里，五更趋府候晨鸡。
邕熹
作者：刘炳
朝代：明
体裁：乐府曲辞

圣人务德，蠲烦去苛。既舞干羽，载奏云和。八表雍雍，含哺而歌。彩霁钩陈，景融羲娥。昆崙永峙，渤海不波。
邯郸行
作者：刘炳
朝代：明
体裁：乐府曲辞

白日下丛台，野旷秋风早。不闻歌吹声，空遗往来道。伤心却忆平原君，墓上牛羊踏荒草。
郊居杂兴柬陈遂良
作者：刘炳
朝代：明

桃李漫成蹊，茅堂习隐栖。泉声溪碓急，山色野墙低。相颔原非燕，围腰底用犀。不嫌生理拙，抱瓮灌吾畦。风雨行人少，柴门午尚扃。土花沿砌碧，山果坠枝青。病眼耽书癖，衰颜托酒星。经邦方用武，寂寞抱遗经。
郊居杂兴柬陈遂良·其一
作者：刘炳
朝代：明
体裁：五言律诗

桃李漫成蹊，茅堂习隐栖。泉声溪碓急，山色野墙低。相颔原非燕，围腰底用犀。不嫌生理拙，抱瓮灌吾畦。
郊居杂兴柬陈遂良·其三
作者：刘炳
朝代：明
体裁：五言律诗

草阁门深掩，香篝火未残。绿阴梅子雨，翠袖楝花寒。多病腰如沈，閒愁鬓已潘。几时将小艇，一个钓鱼竿。
郊居杂兴柬陈遂良·其二
作者：刘炳
朝代：明
体裁：五言律诗

风雨行人少，柴门午上扃。土花沿砌碧，山果坠枝青。病眼耽书癖，衰颜托酒星。经邦方上武，寂寞抱遗经。
郊居杂兴柬陈遂良·其二
作者：刘炳
朝代：明

风雨行人少，柴门午尚扃。土花沿砌碧，山果坠枝青。病眼耽书癖，衰颜托酒星。经邦方用武，寂寞抱遗经。
郊居杂兴柬陈遂良·其四
作者：刘炳
朝代：明
体裁：五言律诗

老懒慵巾栉，琴书乱满床。粉笺斜草字，金鸭静焚香。竹笋连窗绿，枇杷隔树黄。久谙猿鹤侣，无梦到岩廊。
郡斋宴集诗呈徐用中广文诸先生
作者：刘炳
朝代：明
体裁：古风

郡斋文墨暇，履端集朋曹。春意蔼萱草，腊痕封柳条。窗暄书蠹散，帘深炉麝飘。嘉园剪新韭，芳壶湛清醪。青甘浮橄榄，紫腹吹葡萄。舒此羁旅况，岂夸樽俎豪。礼简贵情厚，心亲自神交。所念萍水逢，回首江汉遥。天府重贤哲，山林来俊髦。耆年多桑榆，席珍比琼瑶。何殊瀛洲步，未让淮南招。俯仰慰夙慕，绸缪幸今朝。题诗谢永好，芜词惭草茅。
郡斋宴集诗呈徐用中广文诸先生
作者：刘炳
朝代：明

郡斋文墨暇，履端集朋曹。春意蔼萱草，腊痕封柳条。窗暄书蠹散，帘深炉麝飘。嘉园剪新韭，芳壶湛清醪。青甘浮橄榄，紫馥吹蒲萄。舒此羁旅况，岂夸樽俎豪。礼简贵情厚，心亲自神交。所念萍水逢，回首江汉遥。何殊瀛洲步，未让淮南招。俯仰慰夙慕，绸缪幸今朝。题诗谢永好，芜词惭草茅。
鄂城怀古
作者：刘炳
朝代：明
体裁：七言律诗

黄鹤矶头鹦鹉洲，星分轸翼据江流。周瑜楼橹风云冷，庾亮旌旗草树秋。折戟战馀潮蚀铁，量沙饷绝夜呼筹。赋诗横槊今何在，残月啼乌故垒愁。
鄱城发舟上荆门
作者：刘炳
朝代：明
体裁：七言律诗

霜清系船杨柳汀，酌酒鼓枻将南征。鲁叟乘桴欲浮海，学士扬袂曾登瀛。白发弹冠亦奇节，金门献书惟寸诚。玉府牙签三万轴，摩娑老眼慰平生。
鄱城归舟同何希宪共载剧谈悲歌有感
作者：刘炳
朝代：明
体裁：七言律诗

霜落长河见远洲，天晴归棹喜同舟。青连碧树山回转，白涌寒沙水倒流。弓影浮杯疑老病，鸡声牵梦动离愁。英雄过了前三十，晚景桑榆愧白头。
鄱城归舟同何希宪共载剧谈悲歌有感
作者：刘炳
朝代：明

霜落长河见远洲，天晴归棹喜同舟。青连碧树山回转，白涌寒砂水倒流。弓影浮杯疑老病，鸡声牵梦动离愁。英雄过了前三十，晚景桑榆愧白头。
醉渔诗叶楚庭求赋
作者：刘炳
朝代：明
体裁：古风

醉渔少年多宦游，解鞍夜宿钱塘楼。桃花马系珊瑚树，兰麝衣熏翡翠篝。梨花开时风日美，苏堤画船寒食舣。呼酒濯足嫌酒香，醉倚玉人花影里。生涯自信黄公垆，避閒棹头官不除。垂竿沧海盟鸥鸟，晞发扶桑骑鲤鱼。彭蠡湖边閒弄月，光范门前曾上书。笔锋杀尽南山�，墨汁淋漓洒秋素。崔嵬肝胆向谁倾，怅望秋云仰天哭。五湖为杯邱拍糟，洞庭春色酿葡萄。一醒一饮三千日，鼓枻中流钓六鳌。
醉蓬莱
作者：刘炳
朝代：明
体裁：词

正清秋绛阙，华盖天高，金风销暑。海霁鲸波，喜瑞流虹渚。黄道星辰，紫微云气，拥蓬莱深处。万国衣冠，四夷玉帛，两阶干羽。雉扇初开，嫔妃鱼贯，九奏箫韶，凤凰咸舞。内使传宣，记叮咛天语。喜溢龙颜，大地丰登，九衢甘雨。
金铜仙人辞汉歌周伯宁同赋
作者：刘炳
朝代：明

汉家黄金如土积，铸作仙人一千尺。缑氏山头晓日红，太一祠前露华碧。璚浆凝彩剪云凘，玉屑无痕浸寒液。安期日日候神仙，王母朝朝见凫舄。千门万户建明光，上苑南山绕柏梁。春满甘泉千树绿，波涵太液百花香。白麟朱雁呈祥瑞，宝鼎芝房荐乐章。诏遣卫青将骠骑，使通司马拜中郎。待边亲驻狼居外，出塞兵藏马邑旁。龙马锦鞯来上谷，蒲萄银瓮出西凉。李陵台畔西风冷，苏武坡前落日荒。暮年始下轮台诏，思子宫前双泪绕。壮志凄凉天下悲，巡幸东从海上回。封祠无成还碣石，长生不复望蓬莱。鼎湖龙去秋萧瑟，金凫银雁灯如漆。空遗弓箭惨无神，青龙使者宫车出。万牛如山千里来，老泪裂眦铜仙摧。前车未改后车辙，昔人不尽今人哀。伤心秋草茂陵苑，又见东风铜雀台。
金铜仙人辞汉歌周伯宁同赋
作者：刘炳
朝代：明
体裁：乐府曲辞

汉家黄金如土积，铸作仙人一千尺。缑氏山头晓日红，太一祠前露华碧。璚浆凝彩剪云澌，玉屑无痕浸寒液。安期日日候神仙，王母朝朝见凫舄。千门万户建明光，上苑南山绕柏梁。春满甘泉千树绿，波涵太液百花香。白麟朱雁呈祥瑞，宝鼎芝房荐乐章。诏遣魏青将骠骑，使通司马拜中郎。待边亲驻狼居外，出塞兵藏马邑旁。龙马锦鞯来上谷，葡萄银瓮出西凉。李陵台畔西风冷，苏武坡前落日荒。暮年始下轮台诏，思子宫前泪双绕。壮志凄凉天下悲，巡幸东从海上回。封禅无成还碣石，长生不复望蓬莱。鼎湖龙去秋萧瑟，金凫银雁灯如漆。空遗弓箭惨无神，青龙使者宫车出。万牛如山千里来，老泪裂眦铜仙摧。前车未改后车辙，昔人不尽今人哀。伤心秋草茂陵苑，又见东风铜雀台。
钱塘怀古
作者：刘炳
朝代：明

云开天目界勾陈，五卫旌旗拱紫宸。甲马压潮知北运，珠龙沉海失南巡。乘鸾王母迷青鸟，飞虎将军卧石麟。肠断苏堤堤上柳，年年春色翠华新。
钱塘怀古
作者：刘炳
朝代：明
体裁：七言律诗

云开天目界勾陈，五卫旌旗控紫宸。甲马压潮知北运，珠龙沉海失南巡。乘鸾王母迷青鸟，飞虎将军卧石麟。肠断苏堤堤上柳，年年春色翠华新。
锦城怀古
作者：刘炳
朝代：明
体裁：七言律诗

炎火中微建大旗，王师频出剑关西。乌蛮地控南云险，白帝城高北斗齐。霸业三分扶汉室，雄才十倍胜曹丕。神州未复英雄死，八阵图成国祚移。
长城怀古
作者：刘炳
朝代：明
体裁：七言律诗

西瀍东洛建皇都，四海梯航称贡输。楚霸恃强窥宝鼎，越裳遵化锡軿车。铜驼卧棘愁难遣，野鹿衔花谶岂虚。玉辇金舆俱寂寞，离离禾黍感邱墟。
长安怀古
作者：刘炳
朝代：明

西躔东洛建皇都，四海梯航称贡输。楚霸恃强窥宝鼎，越裳遵化锡軿车。铜驼卧棘侵羌种，野鹿衔花叛嬖奴。玉辇金舆俱寂寞，离离禾黍感丘墟。
长相思高启同赋
作者：刘炳
朝代：明
体裁：古风

唱歌别君酌君酒，出门不道离家久。一日三时听马嘶，陌头又见青青柳。晓日游丝堕粉墙，闺中啼乌人断肠。鸾巾粉浥新年泪，凤枕情遗旧日香。比翼鬓云长自爱，合欢眉黛为谁妆。经春鱼雁无音信，落花风急愁成阵。走马常提白玉鞭，封侯何用黄金印。昨夜灯花照碧纱，定是行人当到家。玉壶泻香红烛暖，鸡啼一声嫌夜短。
闻马孽馘首有感自赋
作者：刘炳
朝代：明
体裁：七言律诗

凄凉遗恨鹡鸰原，家国仇雠不共天。十载枕戈心独苦，一身尝胆夜无眠。金蚕春冷云迷树，碧血年深草蚀烟。积恶岂应鱼漏网，馘尸今向藁街悬。
闻鲁志敏讣音
作者：刘炳
朝代：明
体裁：古风

故国犹传箭，中原未解戎。遥闻故人死，双泪落秋风。
陌上车
作者：刘炳
朝代：明
体裁：乐府曲辞

大车声隆隆，小车鸣碌碌。朝从车下饭，暮向车上宿。车轮溅淤泥，渍我身上衣。污衣再洗何足爱，慈母缝时泪痕在。
除夕柬丁兼善
作者：刘炳
朝代：明
体裁：七言律诗

荆门树色雪初乾，客舍年华腊又残。衰朽每蒙明主念，旅栖多赖故人安。篝痕凝翠香煤暖，窗影红摇蜡炬寒。自喜明年春信早，莺花泽国趁归鞍。
除夕柬丁继善
作者：刘炳
朝代：明

荆门树色雪初乾，客舍年华腊又残。衰朽每蒙明主念，旅栖多赖故人安。篝痕凝翠香煤暖，窗影摇红蜡炬寒。自喜明年春信早，莺花泽国趁归鞍。
青楼曲刘子雍胡伯清程伯羽同赋
作者：刘炳
朝代：明

画阑落尽绛桃花，依旧寻芳小径斜。鬓黛压钗金有晕，臂酥凝钏玉无瑕。三千弱水波清浅，十二巫云树碧遮。郎马不来春已暮，泪痕香断湿琵琶。绣剩鸳鸯午睡长，体娇无力浴兰汤。生憎宝镜鸾成匹，死恨银筝雁作行。舞罢《柘枝》低拜月，歌残桃叶懒添香。愁来自学秦宫女，帘底吹笙引凤凰。楚腰纤细锦缠头，秋怯珠帘半捲钩。云恋阳台双作梦，月生湘浦独成愁。鸾梭折齿花粘髓，螺粉添眉柳带羞。雁过碧天书帛断，误教人倚小红楼。寒锁妆台粉怯匀，步金莲小不生尘。径迷花雨莺莺月，枕压梨云燕燕春。衾剩半床閒翡翠，钗分一股擘麒麟。玉梅好似郎颜色，只见东风不见人。
青楼曲刘子雍胡伯清程伯羽同赋·其一
作者：刘炳
朝代：明
体裁：七言律诗

画阑落尽绛桃花，依旧寻芳小径斜。鬓黛压钗金有晕，臂酥凝钏玉无瑕。三千弱水波清浅，十二巫云树碧遮。郎马不来春已暮，泪痕香断湿琵琶。
青楼曲刘子雍胡伯清程伯羽同赋·其一
作者：刘炳
朝代：明
体裁：七言律诗

绣刺鸳鸯午梦长，体娇无力浴兰汤。生憎宝镜鸾成匹，死恨银筝雁作行。舞罢《柘枝》低拜月，歌残桃叶懒添香。愁来自学秦宫女，帘底吹笙引凤凰。
青楼曲刘子雍胡伯清程伯羽同赋·其三
作者：刘炳
朝代：明
体裁：七言律诗

楚腰纤细锦缠头，秋怯珠帘半捲钩。云恋阳台双作梦，月生湘浦独成愁。鸾梭折齿花粘髓，螺粉添眉柳带羞。雁过碧天书帛断，误教人倚小红楼。
青楼曲刘子雍胡伯清程伯羽同赋·其二
作者：刘炳
朝代：明
体裁：七言律诗

寒锁妆台粉怯匀，步莲金小不生尘。径迷花雨莺莺月，枕压梨云燕燕春。衾剩半床閒翡翠，钗分一股擘麒麟。玉梅好似郎颜色，只见东风不见人。
青楼曲刘子雍胡伯清程伯羽同赋·其二
作者：刘炳
朝代：明

绣剩鸳鸯午睡长，体娇无力浴兰汤。生憎宝镜鸾成匹，死恨银筝雁作行。舞罢《柘枝》低拜月，歌残桃叶懒添香。愁来自学秦宫女，帘底吹笙引凤凰。
青楼曲刘子雍胡伯清程伯羽同赋·其四
作者：刘炳
朝代：明

寒锁妆台粉怯匀，步金莲小不生尘。径迷花雨莺莺月，枕压梨云燕燕春。衾剩半床閒翡翠，钗分一股擘麒麟。玉梅好似郎颜色，只见东风不见人。
青藜轩为刘子雍赋
作者：刘炳
朝代：明
体裁：古风

颇闻天禄青藜杖，雍也自是今刘向。汉启炎精著五行，天符火德明文象。太乙光分五夜深，卯金气应三台上。草堂人稀清漏长，紫薇花开金井凉。昭回云汉星辰烂，黼黻文章雨露香。铿鋞九节苍虬干，叩门绝爱齐眉短。桃竹风清豹髓凝，葛陂春早龙膏暖。银烛无神暮雨凄，金莲落艳秋烟满。故人文彩笔如椽，制作于今轶汉贤。万里羽仪调玉烛，九重柱石际凌烟。
青藜轩为刘子雍赋
作者：刘炳
朝代：明

颇闻天禄青藜杖，雍也自是今刘向。汉启炎精著五行，天符火德明文象。太乙光分五夜深，夘金气应三台上。草堂人稀清漏长，紫薇花开金井凉。昭回云汉星辰烂，黼黻文章雨露香。铿经九节苍虬干，叩门绝爱齐眉短。桃竹风清豹髓凝，葛陂春早龙膏暖。银烛无神暮雨凄，金莲落艳秋烟满。故人文彩笔如椽，制作干今轶汉贤。万里羽仪调玉烛，九重柱石际凌烟。
题丁氏晚香卷
作者：刘炳
朝代：明
体裁：古风

百草秋已谢，佳菊独含姿。凉飙动清馥，夕露敷寒蕤。逶迤掇三径，窈窕盈东篱。谁怜幽贞操，自托迟暮期。持觞挹其秀，静使君子宜。
题买文彬耕乐堂
作者：刘炳
朝代：明
体裁：古风

前年戍醹口关，去年来利阳镇。花阴卧犬喜官閒，沙际饭牛饶野兴。江村寒食落花初，水满平田宿雨馀。凝尘懒拂雕翎箭，负耒归来夜读书。
题云涛兄归来图孙子林画
作者：刘炳
朝代：明
体裁：古风

老兄平生好音节，北历幽燕南适越。手扶赤日濯龙渊，足蹑层冰探虎穴。泰华黄河眼里空，金殿瑶池梦中阅。挂冠归来双鬓疏，白云草阁山中居。长锸采杞朝舂药，短褐然松夜著书。亥豕细研穷六籍，鲁鱼深辨惜三馀。苍颉无声李斯死，纷纭字划蝇钻纸。龙马图从鸟迹分，蜾匾法缘蝌蚪始。朱研洮石露华新，笔颖生花眼力昏。衣桁昼晴凝麝馥，墨池春暖浴鹅群。负郭墓田谁复种，长歌岁宴飞鸿送。老砚深知百世传，残书莫惜儿孙诵。却忆故人孙省郎，丹青艺绝更无双。斯文已矣今何在，江汉凄凉思断肠。
题叶楚庭醉渔卷简彭敬宗刘子原子载子明
作者：刘炳
朝代：明

落尽荼蘼草覆裀，二分流水一分尘。小车都载鹅黄酒，苏小坟前醉过春。渴眠篷底口涎流，曲蘖为池糟作丘。便向五湖乘浪死，墓题应得醉乡侯。
题叶楚庭醉渔卷简彭敬宗刘子原子载子明·其一
作者：刘炳
朝代：明
体裁：七言绝句

落尽荼蘼草覆裀，二分流水一分尘。小车都载鹅黄酒，苏小坟前醉过春。
题叶楚庭醉渔卷简彭敬宗刘子原子载子明·其二
作者：刘炳
朝代：明

渴眠篷底口涎流，曲蘖为池糟作丘。便向五湖乘浪死，墓题应得醉乡侯。
题吕花园草堂代宋景濂先生作
作者：刘炳
朝代：明
体裁：古风

官马乌靴春踏霜，钟声催我趋玉堂。黄金带重觉腰瘦，锦袍淋漓宫酒香。殿前草诏东风急，紫砚光凝墨花湿。承恩簪笔立多时，华发萧疏倦无力。闻道城南旧草堂，景胜林幽别兴长。碧连淮甸晴波暖，青割钟山晓树凉。种柳万条金覆井，栽桃千干粉连墙。蔷薇压架绡囊缀，芍药当轩锦幄张。个个麝香眠石径，双双翡翠浴蒲塘。红残蝶翅翻风静，绿暗莺吭啭日忙。游丝飞时寒食早，车马城南争拜扫。夕阳影里卖花声，游人半醉眠芳草。垆忆黄公酒旆斜，灶遗陆羽茶烟袅。何时休沐振鸣珂，纱帽轻衫试越罗。信笔诗成还倦写，忆尔当年郭橐驼。
题吕花园草堂代宋景濂先生作
作者：刘炳
朝代：明

官马乌靴春踏霜，钟声催眠趋玉堂。黄金带重觉腰瘦，锦袍淋漓宫酒香。殿前草诏东风急，紫砚光凝墨花湿。承恩簪笔立多时，华发萧疏倦无力。闻道城南旧草堂，景胜林幽引兴长。碧连淮甸晴波暖，青割钟山晓树凉。种柳万条金覆井，栽桃千干粉连墙。蔷薇压架绡囊缀，芍药当轩锦幄张。个个麝香眠石径，双双翡翠浴蒲塘。红残蝶翅翻风静，绿暗莺吭啭日忙。游丝飞时寒食早，车马城南争拜扫。夕阳影里卖花声，游人半醉眠芳草。垆忆黄公酒旆斜，灶遗陆羽茶烟袅。何时休沐振鸣珂，纱帽轻衫试越罗。信笔诗成还倦写，忆尔当年郭橐驼。
题吕花园草堂朱雀桥
作者：刘炳
朝代：明
体裁：五言律诗

何处销残暑，城南茅屋幽。晚烟将野色，春树带江流。爱竹从儿种，耽杯与妇谋。生涯成老圃，不是故时侯。
题夏博士晋王羲之右军像
作者：刘炳
朝代：明
体裁：古风

上东门上鸺鹠啸，万里尘飞洛阳道。潜龙东渡晋中兴，群马南浮国重造。石城巃嵷昔所都，庶事草草嗟良图。衣冠简傲礼乐废，朝廷放旷君臣疏。大令平生最超卓，早年门第居台阁。内史新除典要枢，右军任重参帷幄。擅场翰墨出神奇，蔡卫钟张早得之。昼长燕寝森兵卫，日暖鹅群藏墨池。来禽青李囊盛寄，裹鲊《黄庭》醉后题。春风三月山阴曲，群彦流觞映修竹。一时簪冕属高风，百年文藻怀芳躅。流落斯文嘅古今，后代宸聪复购寻。几字昭陵传玉枕，数行定武抵千金。忽见画图双眼碧，采采丰神惊玉立。羽扇萧疏晚日晴，乌纱彷佛秋麝袭。繁华如梦转头非，典午山河几落晖。唯有凤凰台上月，春风依旧紫箫吹。
题夏慱士晋王羲之右军像
作者：刘炳
朝代：明

上东门外胡雏啸，万里尘飞洛阳道。潜龙东渡晋中兴，群马南浮国重造。石城巃嵷昔所都，庶事草草嗟良图。衣冠简傲礼乐废，朝廷放旷君臣疏。大令平生最超卓，早年门第居台阁。内史新除典要枢，右军任重参帷幄。擅场翰墨出神奇，蔡卫钟张早得之。昼长燕寝森兵卫，日暖鹅群戏墨池。来禽青李囊盛寄，裹鲊《黄庭》醉后题。春风三月山阴曲，群彦流觞映脩竹。一时簪冕属高风，百年文藻怀芳躅。流落斯文慨古今，后代宸聪复购寻。小字昭陵传玉匣，数行定武抵千金。忽见画图双眼失，采采丰神惊玉立。羽扇萧疏晚日晴，乌纱彷佛秋尘袭。繁华如梦转头非，典午山河几落晖。唯有凤凰台上月，春风依旧紫箫吹。
题敬义叔云巢图
作者：刘炳
朝代：明
体裁：古风

山人读书知者稀，结巢栖息云相依。晴霏凝碧爽毛骨，夕露滴翠沾裳衣。交柯溟濛覆枝叶，揽秀长歌静怡悦。梦入天风鸾凤翔，心悲夜月鹪鹩拙。卷舒随时情更閒，出岫时时恋故山。济时懒作天边雨，自得投林一羽安。
题方壶画为斯贞侄赋
作者：刘炳
朝代：明

巨然画与书法同，纵笔所至生秋风。墨飞元气泻沆瀣，青摩斗极连崆峒。远岫平林断还续，苔根斜迸山泉绿。钓倚丹枫野老矶，门垂碧柳幽人屋。壶公骑鲸白云乡，垄树绿泫烟草黄。风流文采今寂寞，对画泪痕沾我裳。
题方壶画为斯贞侄赋
作者：刘炳
朝代：明
体裁：古风

巨然画与书法同，纵笔所至生秋风。墨飞原气泻沆瀣，青摩斗角连崆峒。远岫平林断还续，苔根斜迸山泉绿。钓倚丹枫野老矶，门垂碧柳幽人屋。壶公骑鲸白云乡，垄树绿泫烟草黄。风流文采今寂寞，对画泪痕沾我裳。
题昆崙雪晓图
作者：刘炳
朝代：明
体裁：古风

自有宇宙，便有此山。六丁智力惮疏凿，一气神秀钟㠝岏。九龙上蟠日月丽，六鳌下镇沧溟寒。西母双凫远莫至，周王八骏邀难攀。万仞皑皑太古雪，大明中开烂银阙。玉京瑶圃恍瀛洲，一洗胸中烦恼热。自非砥柱障狂澜，天地苍生混鱼鳖。摩挲此图双眼开，令我胸次生崔嵬。安于磐石奠四海，长歌万里天风来。
题昆崙雪晓图
作者：刘炳
朝代：明

自有宇宙，便有此山。六丁智力惮疏凿，一气神秀钟巑岏。九龙上蟠日月丽，六鳌下镇沧溟寒。西母双凫远莫至，周王八骏遥难攀。万仞皑皑太古雪，大明中开烂银阙。玉京瑶圃恍瀛洲，一洗胸中烦恼热。自非砥柱障狂澜，大地苍生混鱼鳖。摩挲此图双眼开，令我胸次生崔嵬。安如磐石奠四海，长歌万里天风来。
题朱涧槃卷
作者：刘炳
朝代：明
体裁：五言律诗

遥峰连碧涧，茅屋俯青林。径晚花粘屐，松寒雨润琴。酒甘和菊酿，诗苦带茶吟。却忆文园老，归来雪满簪。
题李陵苏武泣别图
作者：刘炳
朝代：明

臣有千古哀，覆水一去难再回。臣有三寸舌，染丝一黑难再白。丈夫瓦裂声名亏，汉不我得将安为。吞声长哀送苏武，忠肝惟有青天知。烟沙萧条压冰雪，心事凄凉泪成血。谁怜冤魄老胡尘，空有丹心瞻汉阙。目断关河夕照迷，茂陵烟树草萋萋。将身不似云边雁，犹得年年故国归。
题李陵苏武泣别图
作者：刘炳
朝代：明
体裁：古风

臣有千古哀，覆水一去难再回。臣有三寸舌，染丝一黑难再白。丈夫瓦裂声名亏，汉不我得将安为。吞声长哀送苏武，忠肝惟有青天知。烟沙萧条压冰雪，心事凄凉泪成血。谁怜魂魄老边尘，空有丹心瞻汉阙。目断关河夕照迷，茂陵烟树草萋萋。将身不似云边雁，犹得年年故国归。
题滕王阁
作者：刘炳
朝代：明
体裁：古风

珠帘画栋当南浦，岸草汀花几今古。九江潮白雁横秋，五老云青龙出雨。浩荡沧波去莫回，凄凉唐室不胜哀。空遗王勃文章在，父老扁舟奠酒来。
题王粲楼
作者：刘炳
朝代：明
体裁：七言律诗

汉燧沦辉鼎未分，英雄无地托芳邻。中原紫气争龙虎，大野玄阴閟凤麟。地控乌蛮通楚泽，城连白帝接荆门。登临不尽关河壮，醉倚阑干笔有神。
题磨崖碑后
作者：刘炳
朝代：明

锦囊粉黛销尘土，香冷春迷山下鬼。梨园弟子散如烟，六么谁按霓裳谱。梧桐萧萧秋雨愁，君王归来多白头。宫墙瓦落芙蓉苑，辇路尘蒙华萼楼。牝鸡司晨古之训，九龄先识非阿佞。渔阳鼙鼓蔽黄埃，临洮战血生青燐。二十四郡何无人，但恨不识颜杲卿。国忠既诛林甫死，勤王义旆趋咸京。唐室安危诚再造，汾阳令公国元老。万邦归正泰阶平，九庙无虞灵寝扫。大笔特书昭日星，龙蛇剥落莓苔青。呜呼浯水泻遗恨，父老至今双泪零。
题磨崖碑后
作者：刘炳
朝代：明
体裁：古风

锦囊粉黛销尘土，香冷春迷山下鬼。梨园弟子散如烟，六么谁按霓裳谱。梧桐萧萧秋雨愁，君王归来多白头。宫墙瓦落芙蓉苑，辇路尘蒙华萼楼。牝鸡司晨古之训，九龄先识非阿佞。渔阳鼙鼓蔽黄埃，临洮战血生青燐。二十四郡何无人，但恨不识颜杲卿。国忠既诛林甫死，勤王义旆趋咸京。唐室安危诚再造，汾阳令公国沆老。万邦归正泰阶平，九庙无虞灵寝扫。大笔特书昭日星，龙蛇剥落莓苔青。呜呼浯水泻遗恨，父老至今双泪零。
题舅氏亭简朱原立陈遂良陈原辅
作者：刘炳
朝代：明
体裁：七言绝句

渭阳池馆花如雾，曲曲阑干面面池。记得少年遮妓饮，至今杨柳学腰肢。
题苏武牧羊图
作者：刘炳
朝代：明
体裁：五言绝句

堕蕃十九年，坐卧持汉节。归时两鬓斑，疑是天边雪。
题蔡宗文赵氏谱牒后
作者：刘炳
朝代：明
体裁：古风

苔连椒壁云痕湿，霓旌无色金仙泣。杏花依旧落胭脂，梁苑凝烟春草碧。相逢彷佛说前朝，谱牒香遗古锦幖。前代王孙今老矣，天潢如发际云涛。
题诸葛武侯庙
作者：刘炳
朝代：明
体裁：古风

武侯古庙临江市，碑仆苔荒字残废。巴东巴西巫峡长，父老至今来拜祭。木牛流马将何施，君才十倍当曹丕。托孤付国寄大事，辅不可辅卿为之。股肱竭力誓臣节，五月渡泸亲出师。君臣气义出肝胆，千古泪落令人悲。江流不尽潮声咽，呜呼遗恨三分国。沙际空遗八阵图，苍梧云暝秋萧瑟。
题诸葛武侯庙
作者：刘炳
朝代：明

武侯古庙临江市，碑仆苔荒字残废。巴西巫峡长父老，至今来拜祭。木牛泥马将何施，君才十倍当曹丕。托孤付国寄大事，辅不可辅卿为之。股肱竭力誓臣节，五月渡泸亲出师。君臣气义出肝胆，千古泪落令人悲。江流不尽潮声咽，呜呼遗恨三分国。沙际空遗八阵图，苍梧云暝秋萧瑟。
题赵文敏公墨竹为宋景濂学士赋
作者：刘炳
朝代：明
体裁：古风

坡翁老可俱已仙，谁写石上青琅玕。淇园萧条白日晚，渭水寂寞西风寒。归来三径无人共，翡翠参差凉露重。瀛海终期钓六鳌，缑山自拟栖三凤。八月秋高夜向沉，长梢初拂生清阴。千寻楚水三闾操，万里天山属国心。洞庭冥冥波浪急，模糊爪甲蛟龙迹。怅望天涯翠袖愁，一片湘云泪痕湿。
题都督沐公画壁
作者：刘炳
朝代：明
体裁：古风

唐称王韦宋董郭，元有高赵今俱无。乾坤精爽久寂寞，素壁谁能开画图。墨痕总是篆籀法，但见元气秋模糊。长林萧骚霜叶赤，脩竹乔松几千尺。雾暖琅玕长碧腴，天寒琥珀流金液。云倚晴空华岳青，泉分晓涧天河白。路转清溪杨柳疏，篱落颇自幽人居。当门大石面如掌，斜日坐来堪钓鱼。岂无撨歌伐木者，最爱茅檐酤酒垆。携书自可卧三岛，濯足因思归五湖。颇怜故宅鄱江上，对此茫然心独往。何日躬耕负郭田，经年茅屋苍苔长。
飞龙篇
作者：刘炳
朝代：明
体裁：乐府曲辞

扶桑戢彩，崦嵫匿辉。六辔既逸，长戈莫挥。盛年不重，歔当以欷。苏秦未遇妻自机，百里去家炊扊扅。栖栖燕与雀，安知鸿鹄悲。
鬼妾行
作者：刘炳
朝代：明
体裁：乐府曲辞

关中女儿白于雪，县官娶作专房妾。黄金翠羽绣罗襦，枕边誓死心不渝。岂忆荣华草头露，好似青藤倚枯树。一朝树倒藤无依，垂垂哀哭牵肠肚。依稀无复半年春，新官到任遣媒人。鸳鸯锦帐重还整，鸾凤金钗依旧新。洞房更结叮咛语，却说新情多胜故。自忿飞花逐水流，为怜娇蝶无莺妒。伤心认著主衣裳，窗前临镜照新妆。青铜欲待消磨尽，几度春风几断肠。
鬼妾行
作者：刘炳
朝代：明

闺中女儿白如雪，县官娶作专房妾。黄金翠羽绣罗襦，枕边誓死心不渝。岂意荣华草头露，好似青藤倚枯树。一朝树倒藤无依，垂垂哀哭牵肠肚。依稀无复半年春，新官到任遣媒人。鸳鸯锦帐重还整，鸾凤金钗依旧新。洞房更结叮咛语，却说新情多胜故。自分飞花逐水流，为怜娇蝶无莺妒。伤心认着主衣裳，窗前临镜照新妆。青铜欲待销磨尽，几度春风几断肠。
行部钦州归途值雨
作者：刘烜
朝代：明
体裁：七言律诗

驿程侵早发天涯，山路崎岖跬步移。方怪仆夫频告病，忽惊匹马又嘶疲。荒渠集水深过顶，苦雨沾衣湿透肌。民事勤劳吾分事，敢萌分寸怨尤私。
三摺水
作者：刘烶
朝代：明
体裁：古风

杭川谁把蛟龙锁，屈曲深潭历万古。时时怒吼接青霄，银涛蹙起盘空舞。腰间宝剑千金收，电光掣断随波流。揽衣上马急回首，一天云雨迷沧洲。
古石岩
作者：刘烶
朝代：明
体裁：七言律诗

径转梅溪望独尊，异人曾此问灵根。古坛秋迥云霄渺，高阁天开日月奔。瑶岛只应呼伯仲，罗浮未许笑儿孙。朱弦一曲松风梦，元鹤排空度海门。
水西渡
作者：刘烶
朝代：明
体裁：古风

日日渡西船一只，梢人把篙船尾立。船下流水船上人，争渡恰如流水急。车驰马走万里程，徒杠舆梁何时成。预恐春深老蛟怒，漫溪水涨船空横。
驷马桥
作者：刘烶
朝代：明
体裁：古风

相如当年题驷马，志气胸中尽卑下。此方自古多文豪，岂甘蹈袭他人者。仙郎身跨玉花骢，溪桥横度青虬龙。车尘杂沓天边去，致君直建皋夔功。
悲妓
作者：刘熠
朝代：明
体裁：七言绝句

十六弹筝学舞笙，虾蟆陵下旧知名。而今弦调还如昔，公子相逢不肯听。
赠古泉上人
作者：刘熠
朝代：明
体裁：七言绝句

花深竹石迷过客，露冷莲塘问远公。尽日苔阶閒不扫，满园银杏落秋风。
夜访圆通庵上人
作者：刘献翼
朝代：明

春风怀夙约，踏月过禅林。花落无人迹，径幽且独寻。水通到门路，云识入庵心。万物辉今夕，悠悠笙磬音。
瀑布泉
作者：刘献翼
朝代：明

黑鳌穿岭出，喷沫天齐下。空晴无不然，况是雨初罢。急箭插山根，怒雷起石罅。两崖列虎豹，险怪更可讶。想是补天人，馀砾散不化。
狮子岩
作者：刘献臣
朝代：明

径转云迷杖，奚童扣石扉。风生猿共啸，霞带鹤孤飞。一水浮青碧，千峰竞翠微。夜来云汉近，与子摘星归。
世降
作者：刘玉
朝代：明

六籍逮狂秦，三王迹已陈。虞渊初息驾，沧海又扬尘。猿鹤皆君子，豺狼有故人。只存丹窍理，常与日华新。
仙村
作者：刘玉
朝代：明
体裁：七言律诗

路转俄闻鸡犬声，柴扉开处白云生。插花稚女有娇态，倚竹老翁无俗情。灵药雨馀闲自采，好峰云外画难成。沿溪剩有桑麻地，拟卜邻居事耦耕。
回龙驿
作者：刘玉
朝代：明

牵路绕村斜，舟行听早鸦。负囊趋远渡，提瓮立平沙。日出云生叶，风回浪起花。太行天际碧，吾亦忆吾家。
夜坐
作者：刘玉
朝代：明
体裁：古风

暝色閟琴书，开轩对明月。微雨卷薄云，疏星粲成列。孤踪栖鸟定，群响虫声歇。缅怀尘外人，高枕宵钟彻。
大梁城
作者：刘玉
朝代：明

大梁城上四无山，渺渺嵩行百里间。宋苑梁台何处在，黄河流尽鸟飞还。
安乐窝
作者：刘玉
朝代：明
体裁：七言绝句

传得羲皇未画图，清风千古此山隅。帝王却许渔樵对，还许共城旧令无。
宿房村下
作者：刘玉
朝代：明

历历数长亭，舟行晚未停。归云衣叠嶂，落雁字寒汀。古渡稀闻棹，孤村远见灯。壮怀惭旅泊，禁漏忆晨兴。
寄咸肃兄
作者：刘玉
朝代：明
体裁：七言律诗

江头日日候归船，南北东西路几千。旅馆梦回常彻夜，故园书去动经年。愁连郢树云初合，思入湘潭月又圆。莫道少年堪久别，高堂华鬓亦萧然。
寄挽陆水村
作者：刘玉
朝代：明

垂老南迁已断魂，更堪荒草塞孤坟。邹阳尚恐吴藩重，袁盎宁忘汉室尊。千古是非劳士论，百年荣辱误君恩。交游落落谁青眼，独向天涯酹酒尊。
归途
作者：刘玉
朝代：明

晚晴回玉勒，归路拥琼花。紫雾蒸山气，清辉荡日华。削波冰挂壁，髡树冻凝槎。劳役何须问，穷生更可嗟。
怀归
作者：刘玉
朝代：明
体裁：七言绝句

鉴湖之水清且涟，中有二顷桑麻田。故人有约不归去，老却黄花又一年。
新春谩兴
作者：刘玉
朝代：明

杖藜门外问浮槎，路隔溪南处士家。梅子渐肥栀子瘦，黄鹂啼尽雨中花。
春游
作者：刘玉
朝代：明
体裁：七言绝句

雪霁轻云弄日华，偶乘春兴过邻家。小园桃李犹含冻，狼藉东风苦栋花。
神女祠
作者：刘玉
朝代：明
体裁：七言律诗

巫山绰约似新妆，江水萦回空断肠。花落石坛遗庙在，鹤归郢树故城荒。更无词客瞻云气，犹有诗人吊夕阳。欲向麻姑问消息，千年谁见海尘扬。
禽言·其一
作者：刘玉
朝代：明
体裁：古风

不如归去，白日西沈水东注。一身出门千万歧，扰扰亡羊何处住？不如归去。
禽言·其二
作者：刘玉
朝代：明
体裁：古风

恶阿恶阿，山石崎岖山径恶。豺狼奔走断人行，此鸟有情空泪落。恶阿恶阿。
秋兴
作者：刘玉
朝代：明
体裁：七言绝句

秋社相邀酒瓮开，接离颠倒坐莓苔。黄鹤唱罢我先醉，紫蟹肥时君再来。
花
作者：刘玉
朝代：明
体裁：六言诗

春半春前春后，花红花白花黄。半吐半开半落，堪怜堪党堪伤。
莲花淀
作者：刘玉
朝代：明
体裁：七言绝句

平堤一望尽湖光，桥北桥南路短长。渔父水中围曲箔，行人冰上引拖床。
谩兴
作者：刘玉
朝代：明

缚茅为屋倚山椒，名姓人传太古樵。白石晓炊云出甑，清泉夜酿月盈瓢。钓鱼懒过双溪堰，驱犊时临独木桥。寄谢长官休物色，多年洗耳向唐尧。
送行
作者：刘玉
朝代：明
体裁：七言绝句

日日都门送别离，道傍杨柳已无枝。西飞白日东流水，不放行人住少时。
拟岘台
作者：刘玉瓒
朝代：明
体裁：七言律诗

岘首功名今古稀，伊人何处吊斜晖。胜情身与青云近，远望心随魏阙飞。爽气一襟开雉堞，清流几曲有鱼矶。低回壁上南丰记，山水依然问俗非。
洗墨池
作者：刘玉瓒
朝代：明
体裁：七言律诗

一泓典午旧来池，曾照先生涤砚时。虎卧龙跳空想像，烟收雾合正栖迟。何须北伐投书记，应起东山共酒卮。磨墨诗人成往事，惊鸿犹是映寒澌。